**Brukerhåndbok for MiniVision**

Innholdsliste

[Introduksjon 6](#_Toc49933989)

[Eskens innhold 7](#_Toc49933990)

[Beskrivelse av telefonen 8](#_Toc49933991)

[Forsiden 8](#_Toc49933992)

[Øvre endekant 9](#_Toc49933993)

[Høyre sidekant 9](#_Toc49933994)

[Nedre endekant 9](#_Toc49933995)

[Baksiden 9](#_Toc49933996)

[Komme i gang 10](#_Toc49933997)

[Sette inn SIM-kort 10](#_Toc49933998)

[Sette inn batteriet 10](#_Toc49933999)

[Lading av batteriet 10](#_Toc49934000)

[Slå MiniVision på eller av 10](#_Toc49934001)

[Standby-modus 10](#_Toc49934002)

[Hurtig-innstillinger 11](#_Toc49934003)

[Låse opp SIM-kortet ved hjelp av PIN-koden 11](#_Toc49934004)

[Grunnleggende betjening 12](#_Toc49934005)

[Grunnleggende om brukergrensesnittet 12](#_Toc49934006)

[Navigere i MiniVisions menyer 12](#_Toc49934007)

[Endre lydstyrken på MiniVision 12](#_Toc49934008)

[Bruke talestyringen 13](#_Toc49934009)

[Inntasting med nummertastene 14](#_Toc49934010)

[Innlesning med talegjenkjenning 15](#_Toc49934011)

[Slette tekst 15](#_Toc49934012)

[Endre tekst 15](#_Toc49934013)

[Meny for inntastingsfelt 15](#_Toc49934014)

[Snarveier for redigering i inntastingsfelt 16](#_Toc49934015)

[Snarveier for tilgjengelighet 16](#_Toc49934016)

[«Hjem»-skjerm og listen med apper 17](#_Toc49934017)

[«Hjem»-skjermen 17](#_Toc49934018)

[Liste med apper 17](#_Toc49934019)

[Telefon 18](#_Toc49934020)

[Besvare et innkommende anrop 18](#_Toc49934021)

[Avslutte en samtale 18](#_Toc49934022)

[Avvise et innkommende anrop 18](#_Toc49934023)

[Foreta et anrop 18](#_Toc49934024)

[Valgmuligheter når en samtale pågår 19](#_Toc49934025)

[Anropshistorikk 19](#_Toc49934026)

[Innstillinger 20](#_Toc49934027)

[Kontakter 22](#_Toc49934028)

[Importere kontakter 22](#_Toc49934029)

[Opprette en kontakt 22](#_Toc49934030)

[Endre en kontakt 23](#_Toc49934031)

[Slette en kontakt 23](#_Toc49934032)

[Slette alle kontakter 24](#_Toc49934033)

[Søke etter en kontakt 24](#_Toc49934034)

[Ringe en kontakt 24](#_Toc49934035)

[Sende melding til en kontakt 24](#_Toc49934036)

[Dele en kontakt vha. tekstmelding 24](#_Toc49934037)

[Eksportere kontaktene dine 24](#_Toc49934038)

[Meldinger (SMS) 25](#_Toc49934039)

[Behandle meldinger i samtale-visning 25](#_Toc49934040)

[Sende en ny melding 25](#_Toc49934041)

[Sende melding til flere mottakere 26](#_Toc49934042)

[Videresende en melding 26](#_Toc49934043)

[Lese nye meldinger 26](#_Toc49934044)

[Svare på en melding 26](#_Toc49934045)

[Slette en melding i en samtale 27](#_Toc49934046)

[Slette en samtale 27](#_Toc49934047)

[Slette alle samtaler 27](#_Toc49934048)

[Opprette en kontakt fra et ukjent telefonnummer 27](#_Toc49934049)

[Ringe en kontakt 27](#_Toc49934050)

[Innstillinger 28](#_Toc49934051)

[Behandle meldinger i kronologisk visning 28](#_Toc49934052)

[Sende en ny melding 29](#_Toc49934053)

[Sende melding til flere mottakere 29](#_Toc49934054)

[Videresende en melding 29](#_Toc49934055)

[Lese nye meldinger 29](#_Toc49934056)

[Svare på en melding 30](#_Toc49934057)

[Slette en melding 30](#_Toc49934058)

[Slette alle meldinger 30](#_Toc49934059)

[Opprette en kontakt fra et ukjent telefonnummer 30](#_Toc49934060)

[Ringe en kontakt 30](#_Toc49934061)

[Innstillinger 31](#_Toc49934062)

[Alarm 32](#_Toc49934063)

[Opprette en alarm 32](#_Toc49934064)

[Stoppe en alarm 33](#_Toc49934065)

[Endre en alarm 33](#_Toc49934066)

[Slå en alarm av eller på 33](#_Toc49934067)

[Slette en alarm 33](#_Toc49934068)

[Slette alle alarmer 33](#_Toc49934069)

[Kalender 34](#_Toc49934070)

[Opprette en hendelse 34](#_Toc49934071)

[Stoppe påminnelse eller alarm om hendelse 35](#_Toc49934072)

[Endre en hendelse 35](#_Toc49934073)

[Slette en hendelse 35](#_Toc49934074)

[Slette alle hendelser 35](#_Toc49934075)

[Finne en hendelse 35](#_Toc49934076)

[FM-radio 36](#_Toc49934077)

[Høre på radioen 36](#_Toc49934078)

[Legge en radio-stasjon til som favoritt 36](#_Toc49934079)

[Fargeindikator (gjelder ikke MiniVision Lite) 37](#_Toc49934080)

[Les opp farge 37](#_Toc49934081)

[Finn farge 37](#_Toc49934082)

[Tilbakemelding ved fargesøk 37](#_Toc49934083)

[Seddelindikator (gjelder ikke MiniVision Lite) 38](#_Toc49934084)

[Oppdatering av data 38](#_Toc49934085)

[Identifisere en seddel 38](#_Toc49934086)

[Kalkulator 39](#_Toc49934087)

[Utføre regnestykker 39](#_Toc49934088)

[Stemmeopptaker (gjelder ikke MiniVision Lite) 40](#_Toc49934089)

[Opprette et notat 40](#_Toc49934090)

[Spille av et opptak 40](#_Toc49934091)

[Gi et opptak nytt navn 40](#_Toc49934092)

[Slette et opptak 40](#_Toc49934093)

[Slette alle opptakene 40](#_Toc49934094)

[Notisblokk (gjelder ikke MiniVision Lite) 41](#_Toc49934095)

[Opprette et notat 41](#_Toc49934096)

[Lese et notat 41](#_Toc49934097)

[Endre et notat 41](#_Toc49934098)

[Slette et notat 41](#_Toc49934099)

[Slette alle notatene 41](#_Toc49934100)

[Søke i notatene 41](#_Toc49934101)

[Eksportere et notat 42](#_Toc49934102)

[Lommelykt 43](#_Toc49934103)

[Værmelding (gjelder ikke MiniVision Lite) 44](#_Toc49934104)

[Sjekke værmeldingen 44](#_Toc49934105)

[Se detaljert varsel for en dag 44](#_Toc49934106)

[SOS nødoppringning 45](#_Toc49934107)

[Aktivere eller deaktivere «SOS»-appen 45](#_Toc49934108)

[Innstillinger for «SOS»-funksjonen 45](#_Toc49934109)

[Innstillinger 47](#_Toc49934110)

[Skjerm 47](#_Toc49934111)

[Opplesning 48](#_Toc49934112)

[Bluetooth 49](#_Toc49934113)

[Wi-Fi 49](#_Toc49934114)

[Mobil-nettverk 50](#_Toc49934115)

[Sikkerhet 50](#_Toc49934116)

[Språk 51](#_Toc49934117)

[Tastatur 51](#_Toc49934118)

[Dato og klokke 52](#_Toc49934119)

[Om telefonen 52](#_Toc49934120)

[Tekniske spesifikasjoner 54](#_Toc49934121)

[Mål og vekt: 54](#_Toc49934122)

[Hardware: 54](#_Toc49934123)

[Feilretting 55](#_Toc49934124)

[Telefonen vil ikke slå seg på/ skjermen er mørk 55](#_Toc49934125)

[Skjermen er vanskelig å lese 55](#_Toc49934126)

[Telefonen slår seg av på egen hånd 55](#_Toc49934127)

[Telefonen har kort brukstid 55](#_Toc49934128)

[Telefonen lades ikke skikkelig opp 55](#_Toc49934129)

[Telefonen vil ikke koble seg til mobil-nettverk 55](#_Toc49934130)

[Feil på SIM-kort/ Ingen telefonfunksjoner fungerer 55](#_Toc49934131)

[Jeg kan ikke ringe ut 55](#_Toc49934132)

[Jeg kan ikke motta samtaler 56](#_Toc49934133)

[Samtalekvaliteten er dårlig 56](#_Toc49934134)

[Når jeg velger et nummer fra kontaktlisten, vil ikke telefonen slå nummeret 56](#_Toc49934135)

[De som ringer til meg kommer ikke frem til talepostkassen 56](#_Toc49934136)

[Jeg kommer ikke inn på talepostkassen min 56](#_Toc49934137)

[SIM-kortet er låst 56](#_Toc49934138)

[Hvordan tilbakestille MiniVision 56](#_Toc49934139)

[Om dokumentet 57](#_Toc49934140)

[Om lovanvendelse og garanti 58](#_Toc49934141)

[Sikkerhetsregler og anbefalinger for bruk 58](#_Toc49934142)

[Helse og sikkerhet 58](#_Toc49934143)

[Garanti 58](#_Toc49934144)

[Om spesifikk absorbsjonsrate 59](#_Toc49934145)

[Kundeservice 59](#_Toc49934146)

[Varemerker 59](#_Toc49934147)

[Oversikt – Navigasjons- og funksjonstastene 60](#_Toc49934148)

[Oversikt – Nummertastene 61](#_Toc49934149)

[Oversikt – Snarveier for tilgjengelighetsfunksjonen. 62](#_Toc49934150)

[Oversikt – Snarveier ved redigering 63](#_Toc49934151)

## Introduksjon

MiniVision er en mobiltelefon spesielt utviklet for personer med nedsatt syn, både svaksynte og blinde. Takket være fysisk tastatur, det høyttalende brukergrensesnittet og talestyringen, er MiniVision fullt ut tilgjengelig og enkel å bruke.

Telefonens brukergrensesnitt og funksjoner er blitt tilpasset for å være både enkle å sette seg inn i og enkle å bruke i en travel hverdag.

Brukerhåndboken er skrevet for trinnvis å guide deg i bruken av telefonens funksjoner. Brukerhåndboken utfyller MiniVisions hurtigguide og vil sørge for at du får mest mulig ut av din nye telefon.

## Eskens innhold

Ved levering finner du i tillegg til selve MiniVision følgende i esken:

* 1 stk. batteri.
* 1 stk. USB-lader for 110/ 220V AC..
* 1 stk. mikro-USB-kabel.
* 1 stk. handsfree-sett.
* 1 stk. bæresnor.
* 1 stk. hurtigguide.
* 1 stk. beskyttelsesdeksel (gjelder ikke MiniVision Lite).

Oversikten med tilbehør og hvordan telefonen er satt opp kan variere fra land til land.

Produktets og tilbehørets utseende og spesifikasjoner kan endres uten forutgående varsel.

Vi anbefaler at kun godkjent tilbehør fra Kapsys benyttes. Bruk av annet tilbehør kan ikke bare forårsake nedsatt ytelse på MiniVision, men også feil som ikke dekkes av garantien.

## Beskrivelse av telefonen

### Forsiden

Forsiden av MiniVision er delt i to tydelig forskjellige felter:

Det øverste feltet inneholder en 2,4 tommers skjerm som vil vise forskjellige meldinger alt ettersom hva du bruker telefonen til. Lysstyrke, tegnstørrelse og kontrast kan endres fra punktet ***«Skjerm»*** som du finner under «Innstillinger».

Helt øverst på skjermen sitter den lille ørehøytaleren som benyttes i en samtale når telefonen holdes opp mot øret.

I feltet nedenfor skjermen er det fysiske tastaturet plassert. Tastaturet er videre delt i to deler:

**Øverste del** inneholder navigasjons- og funksjonstastene. Med disse kan du bla i MiniVisions menyer, regulere lydstyrken og utføre enkelte handlinger.

Navigasjons- og funksjonstastene er plassert som følger:

Øverst, midt på tastaturet sitter det et avrundet, firkantet felt, dette er navigasjonstastene. Alle fire sider av dette feltet, samt midten av feltet, kan trykkes på, og dette representerer tastene **Opp-**, **Ned-**, **Venstre-** og **Høyre-**tastene, samt **OK-**tasten i midten.

Navigasjonstastene fungerer på følgende måte:

* **Opp:** blar til forrige punkt.
* **Ned:** blar til neste punkt.
* **Venstre:** minsker lydstyrken.
* **Høyre:** øker lydstyrken.
* **OK:** åpner eller velger aktuelt punkt.

For ytterligere opplysninger henvises til kapittelet ***«Grunnleggende betjening»***.

Greit å vite: Et langt trykk på **OK-**tasten vil starte talestyringen på MiniVision. Ved hjelp av talestyringen kan du:

* Utføre handlinger ved hjelp av talestyring fra «Hjem»-skjermen eller fra listen med apper.
* Lese inn ord eller tall i et inntastingsfelt

Legg merke til at MiniVision må være tilkoblet internett enten med et Wi-Fi-nettverk eller mobildata for å bruke denne tjenesten.

For videre forklaring på denne tjenesten henviser vi til kapitlene ***«Bruke talestyringen»*** og ***«Innlesning med talegjenkjenning»*** lenger bak i håndboken.

Til venstre for Navigasjonsfeltet sitter **Meny-** og **Svar-**tastene, disse er plassert over hverandre med **Meny-**tasten øverst. Tastene er adskilt med en horisontal stripe.

* **Meny**-tasten, som er merket med en firkant, viser valgmuligheter for den appen eller skjermen som er aktiv. Vanligvis er dette valgmuligheter som å bekrefte, sende, avbryte, slette, endre etc.
* **Svar**-tasten, som er merket med tre vertikale, grønne punkter, besvarer et innkommende anrop eller åpner appen **Telefon** direkte fra de fleste menyer og skjermer på telefonen.

Til høyre for Navigasjonsfeltet sitter **Tilbake-** og **Legg på-**tastene, disse er plassert over hverandre med **Tilbake-**tasten øverst, også disse tastene er adskilt med en horisontal stripe.

* **Tilbake-**tasten, som er merket med en trekant, hopper tilbake til forrige meny eller skjerm. Når du står i et inntastingsfelt, vil den slette sist inntastede bokstav eller tegn.
* **Legg på-**tasten er merket med tre røde, horisontale punkter. Et kort trykk på denne tasten avslutter en pågående samtale, avviser et innkommende anrop eller vekker MiniVision dersom den er i **Standby**. Et langt trykk på denne tasten slår MiniVision helt av eller på.

**Nederste del** av tastaturet inneholder nummertastene. Disse tastene er fordelt i fire rader med tre taster i hver, og brukes til å taste inn sifre i telefonnummer og bokstaver og andre tegn i f.eks. tekstmeldinger:

* 1. rad – **1-**, **2-**, **3-**tastene.
* 2. rad – **4-**, **5-**, **6-**tastene.
* 3. rad – **7-**, **8-**, **9-**tastene.
* 4. rad – **stjerne-**, **0-**, **firkant-**tastene.

**5-**tasten er merket med et tydelig punkt.

Hvordan nummertastene brukes forklares nærmere i kapittelet ***«Inntasting med nummertastene»***.

### Øvre endekant

På telefonens øvre endekant er det en utsparing der bæresnoren kan festes. Dersom du vil gjøre det, må du ta av bakdekselet, tre den tynne enden av snoren gjennom øyet nede i utsparingen og tilbake gjennom løkken. Så fort snoren er festet, kan du sette bakdekselet tilbake på plass.

### Høyre sidekant

På telefonens høyre sidekant sitter det en 3,5 mm mini-jack, her kan du koble til hodetelefoner.

### Nedre endekant

Lengst til venstre på nedre endekant sitter mikrofonen, denne brukes i telefonsamtaler og ellers ved innlesning. Videre mot høyre sitter USB-kontakten, som brukes ved opplading av batteriet. Helt ytterst til høyre finner du en liten slisse der du kan få tak med en fingernegl i tilfelle du vil ta av bakdekselet på MiniVision.

### Baksiden

Øverst, til venstre på baksiden, finner du telefonens kamera, dette brukes av appene ***«Fargeindikator»*** (gjelder ikke MiniVision Lite) og ***«Seddelindikator»*** (gjelder ikke MiniVision Lite).

Til høyre for kameraet sitter telefonens hovedhøyttaler, denne brukes dersom du hører på musikk, har telefonen på høyttalende og ellers når talesyntesen benyttes. Bakdekselet kan tas helt av, og dermed får du tilgang til batteri, SIM-kort og sporet for mikro-SD-kort.

## Komme i gang

### Sette inn SIM-kort

MiniVision kan kun benytte SIM-kort i nano- eller 4FF-størrelse. For å sette inn SIM-kortet, plasserer du først telefonen med framsiden ned og kameraet i enden som vender fra deg. Sett deretter en fingernegl eller lignende inn i åpningsslissen på telefonens nedre endekant, trekk bakdekselet helt av, og ta til slutt ut batteriet hvis dette er montert. Sporene for SIM-kort og mikro-SD-kort finner du nå i batterirommets ende som er lengst fra deg, sporet for SIM-kort er til venstre og mikro-SD-kort til høyre. Trykk låsedekselet for SIM-kort-sporet lett fra deg til du hører et klikk og løft låsedekselet opp i bakkant. Legg SIM-kortet på plass slik at kontaktene vender nedover og det avkuttede hjørnet vender nedover og til høyre. Legg ned igjen låsedekselet og dra det lett mot deg for å låse det på plass.

Bruk samme fremgangsmåte for å sette inn et mikro-SD-kort dersom du ønsker å utvide minnet på MiniVision. Også her skal kontaktene vende nedover, mens den lille tappen på den ene sidekanten skal vende mot høyre.

### Sette inn batteriet

Hjørnene på den ene endekaten av batteriet har lepper. Hold batteriet slik at enden med disse leppene vender mot deg med leppene på undersiden, og før det på plass i batterirommet med nevnte ende først. Legg deretter batteriet på plass i enden lengst fra deg, og montér til slutt bakdekselet, det er best å begynne med enden der kameraet sitter.

### Lading av batteriet

Når du skal lade batteriet for aller første gang, anbefaler vi at du lader det i minst fire timer. Senere kan du lade batteriet etter behov alt etter hvordan du bruker MiniVision.

Brukstiden for MiniVision vil være avhengig av hvordan den anvendes. Jo mer den brukes, jo fortere tappes batteriet. Flere innstillinger på telefonen kan endres slik at batteriet gir lengst mulig brukstid, dette omfatter skjermens lysstyrke, hvor lang tid det går før telefonen går i **Standby** og om Wi-Fi og Bluetooth er påslått. Dette omtales nærmere i kapittelet ***«Innstillinger»***.

Når du vil lade batteriet, kobler du først den minste enden av USB-kabelen til i nedre endekant av MiniVision. Sett deretter den største enden av kabelen på plass i laderen, og til slutt laderen inn i en stikkontakt.

Greit å vite: Når USB-kabelen er tilkoblet i MiniVision, er det ikke mulig å ta av bakdekselet, heller ikke sette det på.

### Slå MiniVision på eller av

Hold **Legg på**-tasten til høyre for navigasjonsfeltet nedtrykket for å slå MiniVision på. Når du kjenner en vibrasjon, kan du slippe tasten opp igjen. Dersom det ikke skjer noen ting etter mange sekunder, må du sjekke om batteriet er satt riktig på plass og at det er strøm på det.

For å slå MiniVision helt av, holder du **Legg på**-tasten nede og bekrefter deretter at du vil slå telefonen av med et trykk på **OK**-tasten. En liten vibrasjon kan nå kjennes før telefonen slås av.

### Standby-modus

Når «Hjem»-skjermen vises vil et kort trykk på **Legg på-**tasten sette telefonen i **Standby**. MiniVision varsler dette med meldingen «Standby».

I standby-modus er skjermen slått av og tastaturet koblet ut. Telefonen er likevel påslått og du vil motta innkommende samtaler og tekstmeldinger som vanlig.

Trykk på **Legg på**-tasten igjen for å sette telefonen i aktiv modus og gå til «Hjem»-skjermen. MiniVision varsler dette med meldingen «Hjem-skjerm».

Greit å vite: Som standard vil MiniVision automatisk gå i **Standby** etter ett minutt dersom den ikke brukes, dette gjøres for å spare på batteriet. For å vekke den igjen og gå tilbake til samme vindu som vistes før den gikk i **Standby**, trykker du kort på **Legg på**-tasten.

Greit å vite: MiniVision leser opp forhåndsbestemt informasjon når den vekkes, dette kalles «Opplesning når telefonen vekkes». Du kan til en viss grad selv bestemme hva som her skal leses opp.

Innstilling av hva som skal leses opp når telefonen vekkes, blir forklart i avsnittet ***«Opplesning»*** som du finner i kapittelet ***«Innstillinger»***.

### Hurtig-innstillinger

Når du starter MiniVision for første gang, vil du ved hjelp av noen få, enkle steg kunne sette opp telefonen.

Steg 1: Valg av språk

Under oppsett av språk vil en kort melding bli lest opp på hvert språk. Bla i språkene med **Opp-** og **Ned**-tastene og trykk på **OK**-tasten for å bekrefte når du har kommet til ønsket språk, i Norge vil dette for de fleste være norsk. Et bekreftelsesvindu med det valgte språket vil nå vises. For å bekrefte valg av dette språket, blar du til «Ja» og trykker så på **OK**-tasten. For heller å gå tilbake til valg av språk, blar du i stedet til «Nei» og trykker så på **OK**-tasten.

Steg 2: Slå skjermleser på

På den neste skjermen kan du slå av eller på opplesning av det som vises på skjermen. Velg «Ja» dersom du vil at innholdet på skjermen skal leses opp, telefonen er da i modus for blinde, eller «Nei» dersom du ikke vil ha slik opplesning, telefonen er da i modus for svaksynte. Trykk så på **OK**-tasten for å bekrefte. Så fort dette er gjort, vil MiniVision starte på nytt og vinduet for inntasting av PIN-kode blir vist.

### Låse opp SIM-kortet ved hjelp av PIN-koden

SIM-kortet ditt inneholder en firesifret ID-kode som kalles PIN-kode. Denne koden beskytter SIM-kortet mot mulige forsøk på ikke-autorisert bruk og eventuell svindel.

Alltid når MiniVision har vært helt avslått og slås på igjen, må du oppgi SIM-kortets PIN-kode. For å låse opp SIM-kortet og få tilgang til telefonens funksjoner, må du taste inn PIN-koden med tastaturet og bekrefte med **OK**-tasten.

Så fort PIN-koden er godkjent, vil MiniVision vise «Hjem»-skjermen.

Greit a vite: Dersom du har tastet inn ukorrekt PIN-kode tre ganger på rad, blir SIM-kortet låst, og du må da taste inn kortets åttesifrede PUK-kode. PUK-koden ble oppgitt da du mottok SIM-kortet og kan ellers opplyses av mobil-operatøren du benytter.

Greit å vite: Selv om du ikke klarer å låse opp SIM-kortet, vil nødoppringning være mulig fra skjermen for inntasting av PIN-kode ved at du først trykker på **Meny**-tasten, velger «Nødoppringning» og så taster inn nødnummeret. I skrivende stund er det kun **112** som kan benyttes.

## Grunnleggende betjening

### Grunnleggende om brukergrensesnittet

MiniVisions brukergrensesnitt er blitt laget for å være enkelt å bruke:

* Alle menyer og punkter på MiniVision vises som lister slik at å navigere på den blir enkelt og intuitivt.
* MiniVision har ingen ikoner eller punkter som uttrykkes med et bilde.
* Hvert menypunkt vises på én linje.
* Dersom et menypunkts fulle navn eller beskrivelse ikke kan vises samtidig på én linje, vil de resterende tegnene vises vha. rulletekst.
* Som standard vises alle meldinger på skjermen med hvite tegn på sort bakgrunn.
* Når du benytter **Opp-** og **Ned-**tastene til å bla i telefonens menyer, vil aktuelt menypunkt vises med motsatte farger, dvs. sorte tegn på hvit bakgrunn.
* Hvert menypunkt du har valgt vil bli lest opp dersom du startet telefonen i modus for blinde og opplesning av innholdet på skjermen er påslått.
* Når en ny meny vises, vil MiniVision automatisk gå til første punktet på menyen.
* Når du går tilbake til en tidligere meny, vil MiniVision automatisk gå til det punktet du sist åpnet.
* Når du blar til første eller siste punkt i en meny, blir du varslet om dette med et lydsignal etter at navnet på menypunktet er lest opp.
* Som forsikring og bekreftelse på at en handling er blitt foretatt, kan det være at et bekreftelses- eller informasjonsvindu blir vist, innholdet i et slikt vindu vil også bli lest opp dersom telefonen ble startet i modus for blinde, altså at «Skjermleser» er påslått. For å overse denne meldingen kan du trykke på hvilken som helst av tastene og fortsette å bruke telefonen.

### Navigere i MiniVisions menyer

Nedenfor følger en oversikt over tastene du kan bruke til å navigere i MiniVisions menyer:

**Opp**-tasten blar til forrige punkt i en liste.

**Ned-**tasten blar til neste punkt i en liste.

**OK-**tasten brukes til å bekrefte det aktuelle menypunktet, dette vil som regel føre til at et nytt vindu vises.

**Tilbake-**tasten brukes for å hoppe ett skritt tilbake i menyene, f.eks. dersom du gikk inn på feil meny.

**Meny-**tasten brukes til å vise valgmuligheter for aktuelt vindu eller skjerm.

**Legg på-**tasten hopper direkte tilbake til «Hjem»-skjermen.

Dersom du allerede er på «Hjem»-skjermen, vil dette sette telefonen i **Standby**.

Greit å vite: Et langt trykk på **Opp-**tasten blar til første punkt i en liste mens et langt trykk på **Ned-**tasten blar til siste punkt.

En oversikt for virkemåten for navigasjons- og funksjonstastene vises i kapittelet ***«Oversikt – Navigasjons- og funksjonstastene»***.

### Endre lydstyrken på MiniVision

**Venstre-** og **Høyre-**tastene åpner MiniVisions meny for lydstyrke. Du kan styre lydstyrken på følgende måte:

* Generell lydstyrke - 15 nivåer: lydstyrke for opplesning og FM-radio.
* Alarm-lydstyrke - 7 nivåer: lydstyrke for alarm-signalene.
* Ringelyd-lydstyrke - 7 nivåer: lydstyrke for ringelydene.

Når menyen for lydstyrke blir åpnet, kan du benytte **Opp-** og **Ned-**tastene til å bla til det du vil endre lydstyrken for, første punkt er «Generelt», deretter følger «Alarm» og «Ringetone». Bruk **Venstre-**tasten for å minske lydstyrken og **Høyre-**tasten for å øke den.

Menyen for lydstyrke lukkes automatisk etter fem sekunder dersom du ikke foretar deg noe. Du kan også lukke menyen ved å trykke på **OK-** eller **Tilbake-**tasten.

Greit å vite: Mens en telefonsamtale pågår, styres lydstyrken for talelyden direkte ved å trykke på **Venstre-** eller **Høyre-**tastene.

Greit å vite: Nivå null for ringelyden tilsvarer å sette MiniVision i «Stille»-modus, dvs. at ringelyd og vibrator er avslått ved inngående samtaler.

### Bruke talestyringen

MiniVision har innebygget egen talestyrings-funksjon slik at du kan starte noen handlinger ved hjelp av forhåndsdefinerte nøkkelord.

Legg merke til at denne tjenesten krever at du er tilkoblet internett enten via Wi-Fi eller mobildata. Dersom du ikke er tilkoblet internett eller hastigheten på tilkoblingen er for lav, vil ikke tjenesten fungere, og MiniVision vil varsle deg med meldingen «Ingen dataforbindelse. Forbindelse på 3G/ 4G eller Wi-Fi er påkrevet».

For å benytte talestyringen, må du stå på «Hjem»-skjermen eller i listen med apper. Trykk og hold nede **OK-**tasten til meldingen «Les inn etter pipelyden» er lest opp. Vent til du har hørt en pipelyd, og les så straks inn ett av følgende nøkkelord med tydelig stemme:

* **Ringe til** etterfulgt av en kontakts navn: Her kan du foreta oppringning til personene i kontaktlisten din.

En skjerm med kontaktene som samsvarer med navnet du leste inn, blir nå vist. Benytt **Opp**- eller **Ned**-tastene til å bla i kontaktene MiniVision foreslår og trykk på **OK**-tasten for å bekrefte og ringe vedkommende. For ytterligere opplysninger henviser vi til kapittelet ***«Telefon»****.*

* **Sende melding til** etterfulgt av en kontakts navn: Her kan du sende melding til en av personene i kontaktlisten din.

En skjerm med kontaktene som samsvarer med navnet du leste inn, blir nå vist. Benytt **Opp**- eller **Ned**-tastene til å bla i kontaktene MiniVision foreslår og trykk på **OK**-tasten for å bekrefte og åpne inntastingsfeltet for meldingsteksten. Tast inn teksten med nummer-tastene eller les teksten inn med talegjenkjenning, og trykk til slutt på **OK**-tasten for å sende meldingen. For ytterligere opplysninger henviser vi til kapittelet ***«Meldinger (SMS)».***

* **Nytt opptak** (gjelder ikke MiniVision Lite): Klargjør for innlesning av et nytt opptak i «Stemmeopptaker»-appen. Etter at du har hørt den siste av de tre pipelydene, kan du lese inn opptaket. Opptaket lagres etter at du har trykket på **OK**-tasten, mens det avbrytes dersom du trykker på **Tilbake**-tasten. For ytterligere opplysninger henviser vi til kapittelet ***«Stemmeopptaker (gjelder ikke MiniVision Lite)»***.
* **Opprette notat** etterfulgt av teksten i notatet (gjelder ikke MiniVision Lite): Oppretter et nytt notat med den teksten du leser inn innsatt på inntastingsfeltet. Ved så å trykke på **OK**-tasten bekrefter du opprettelsen av notatet og notatet blir lagret. Du kan nå bruke **Opp**- eller **Ned**-tastene til å bla i de lagrede notatene dine. For ytterligere opplysninger henviser vi til kapittelet ***«Notisblokk (gjelder ikke MiniVision Lite)»***.
* **Ny kontakt**: Åpner automatisk skjermen for opprettelse av en kontakt. Du kan så bruke **Opp**- eller **Ned**-tastene til å bla mellom de forskjellige feltene på denne skjermen, disse er «fornavn», «etternavn», «nummer», «nummertype» og «kommentar». Trykk på **OK**-tasten når du står på et felt der du vil taste inn noe. For ytterligere opplysninger henviser vi til kapittelet ***«Kontakter******»****.*
* **Ny alarm**: Åpner automatisk skjermen for opprettelse av en alarm. Du kan så bruke **Opp**- eller **Ned**-tastene til å bla mellom de forskjellige feltene på denne skjermen, disse er «av eller på», «klokkeslett», «ringetone» og «repetisjon». Trykk på **OK**-tasten når du står på et felt du vil endre. For ytterligere opplysninger henviser vi til kapittelet ***«Alarm»****.*
* **Ny hendelse**: Åpner automatisk skjermen for opprettelse av en hendelse. Du kan så bruke **Opp**- eller **Ned**-tastene til å bla mellom de forskjellige feltene på denne skjermen, disse er «tittel», «dato», «klokkeslett», «gjentagelse» og «påminnelse». Trykk på **OK**-tasten når du står på et felt du vil endre. For ytterligere opplysninger henviser vi til kapittelet ***«Kalender»****.*
* **Telefon**: Åpner «Telefon»-appen.
* **Kontakter**: Åpner «Kontakter»-appen.
* **Meldinger**: Åpner «Meldinger»-appen.
* **Alarm**: Åpner «Alarm»-appen.
* **Kalender**: Åpner «Kalender»-appen.
* **FM-radio**: Åpner «FM-radio»-appen.
* **Fargeindikator** (gjelder ikke MiniVision Lite): Åpner «Fargeindikator»-appen.
* **Seddelindikator** (gjelder ikke MiniVision Lite): Åpner «Seddelindikator»-appen.
* **Kalkulator**: Åpner «Kalkulator»-appen.
* **Stemmeopptaker** (gjelder ikke MiniVision Lite): Åpner «Stemmeopptaker»-appen.
* **Notisblokk** (gjelder ikke MiniVision Lite): Åpner «Notater»-appen.
* **Lommelykt**: Åpner «Lommelykt»-appen.
* **Værmelding** (gjelder ikke MiniVision Lite): Åpner «Værmelding»-appen.
* **S.O.S**.: Åpner «SOS Nødoppringning»-appen.
* **Innstillinger**: Åpner «Innstillinger»-appen.
* **Nøkkelord**: Leser opp de forhåndsdefinerte nøkkelordene.

Følgende forholdsregler gjelder for talestyrings-funksjonen:

* Vent til du har hørt pipelyden før du leser inn nøkkelordet.
* Stille omgivelser vil gi bedre gjenkjenning av det som leses inn.
* For nøkkelordene **Ringe til** og **Sende melding til** har rekkefølgen av for- og etternavn ingen betydning.

### Inntasting med nummertastene

Når MiniVision leser opp meldingen «Inntastingsfelt», betyr dette at du står i et felt der du må taste inn noe.

Nummertastene, dette er **1**- til **Firkant**-tastene, brukes for å taste inn f.eks. telefonnummer eller tekstmeldinger.

Hver tast inneholder forskjellige bokstaver, ett siffer og tegn.

Trykk gjentatte ganger fort på tastene for å bla mellom tegnene de inneholder.

* **1**-tasten brukes for å taste inn punktsettings- eller andre spesielle tegn (@, &, +, parenteser etc.)
* **2**- til **9**-tastene brukes for å skrive inn bokstaver og siffer. Med f.eks. **2**-tasten blar du mellom bokstavene a, b, c, sifferet 2, bokstavene æ og å, og deretter samme bokstaver men nå store.
* **0**-tasten bruke for å taste inn mellomrom eller tegnet «+».
* **Stjerne**-tasten låser inntastingen på «Vanlig tastatur», «Store bokstaver» eller «Tall».
* **Firkant**-tasten åpner en meny der du kan velge mellom symboler, punktsettings- og andre tegn, benytt **Opp**- eller **Ned**-tastene til å bla mellom de tilgjengelige tegnene og bekreft med **OK**-tasten for å sette ønsket tegn inn i teksten. Trykk nok en gang på **Firkant**-tasten for å vise skjermen med emojier eller smilefjes, benytt **Opp**- eller **Ned**-tastene til å bla mellom de tilgjengelige emojiene og bekreft med **OK**-tasten for å sette ønsket emoji inn sammen med øvrig tekst.

Fullstendig liste med tilgjengelige tegn og bokstaver på nummertastene finner du i kapittelet ***«Oversikt – Navigasjons- og funksjonstastene»***.

Så fort du har tastet inn ønsket tekst, kan du trykke på **Opp**- eller **Ned**-tastene for å få lest opp hele teksten du har tastet inn. Trykk så på **OK**-tasten for å bekrefte inntastingen av teksten.

Greit å vite: Et langt trykk på **0**- til **9**-tastene når du står i et inntastingsfelt, gjør at tallet som ligger på den aktuelle tasten blir registrert. Hvis du f.eks. skal taste inn tallet «2», kan du enten trykke fire ganger kort på **2**-tasten for å bla fra a til b til c og til slutt til 2, eller trykke langt på **2**-tasten én gang.

### Innlesning med talegjenkjenning

I tillegg til talestyringen på MiniVision, har telefonen innebygget tjeneste for talegjenkjenning slik at du kan lese inn f.eks. tekstmeldinger eller telefonnummer når du står i et inntastingsfelt.

Legg merke til at denne tjenesten krever at du er tilkoblet internett enten via Wi-Fi eller mobildata. Dersom du ikke er tilkoblet internett eller hastigheten på tilkoblingen er for lav, vil ikke tjenesten fungere, og MiniVision vil varsle deg med meldingen «Ingen dataforbindelse. Forbindelse på 3G/ 4G eller Wi-Fi er påkrevet».

Som sagt må du stå i et inntastingsfelt for å kunne bruke innlesningstjenesten. Trykk og hold nede **OK**-tasten til meldingen «Les inn etter pipelyden» er lest opp. Vent til du har hørt en pipelyd, og les så straks inn teksten med tydelig stemme. Innlesningen avsluttes så fort du tar en liten pause eller slutter å snakke helt. Etter et øyeblikk blir den gjenkjente teksten satt inn på inntastingsfeltet og lest opp. Dersom det er feil i den gjenkjente teksten og du ønsker å gjøre endringer, kan du bruke nummertastene til dette slik det blir forklart lengre ned på denne siden.

Følgende forholdsregler gjelder for innlesningstjenesten:

* Vent til du har hørt pipelyden før du starter å lese inn teksten.
* Stille omgivelser vil gi bedre gjenkjenning av det som leses inn.
* Innlesningstjenesten kan benyttes flere ganger på rad, slik at du ikke trenger å lese inn hele teksten på én gang. Les inn teksten i bolker, etter gjenkjenning vil disse bli sammenstilt i inntastingsfeltet.
* For noen språk kan du legge inn punktsettingstegn slikt som punktum, komma, spørsmålstegn og utropstegn) ved rett å slett å lese inn navnet på tegnet, f.eks. «Vil du komme og spise middag på søndag spørsmålstegn». Dette gjelder ikke norsk.
* Talegjenkjenningen klarer til en viss grad å forstå setningers sammenheng. Dette vil være enklere for lengre setninger enn bare enkeltord.

### Slette tekst

Når du står i et inntastingsfelt, vil et kort trykk på **Tilbake**-tasten slette det sist inntastede tegnet.

Dersom du vil slette all inntastet tekst, trykker du og holder nede **Tilbake**-tasten.

### Endre tekst

Når du står i et inntastingsfelt, kan du bruke **Venstre**- og **Høyre**-tastene til å flytte markøren slik at du kan slette eller sette inn en bokstav, ord eller frase f.eks. midt inne i en meldingstekst.

**Venstre**-tasten flytter markøren mot venstre i teksten du har tastet inn, mens **Høyre**-tasten flytter markøren mot høyre.

Greit å vite: Det er ikke mulig å endre lydstyrken på MiniVision når du står i et inntastingsfelt da **Venstre**- og **Høyre**-tastene der styrer forflytning av markøren.

### Meny for inntastingsfelt

Når et inntastingsfelt vises på skjermen, kan du trykke på **Meny**-tasten for å få vist følgende valgmuligheter:

* Lagre: Lagrer endringene som er gjort i inntastingsfeltet.
* Forkast endringene: Forkaster endringene som er gjort på inntastingsfeltet.
* Slette alt: Sletter all tekst i inntastingsfeltet.
* Kopiér alt: Kopierer all tekst i inntastingsfeltet til utklippstavlen.
* Klippe ut alt: Klipper ut all tekst i inntastingsfeltet til utklippstavlen.
* Lim inn alt: Limer inn teksten som er på utklippstavlen.

### Snarveier for redigering i inntastingsfelt

Når et inntastingsfelt vises på skjermen, kan du bruke snarveier på tastaturet til å flytte markøren og markere tekst for å kopiere, klippe ut og lime inn igjen.

En slik snarvei består av å trykke på **Stjerne**-tasten og en av nummer-tastene samtidig. Nedenfor følger en oversikt over alle snarveiene:

* Trykk og hold **Stjerne**-tasten nede og trykk kort på **Venstre**-tasten: Markerer første bokstav til venstre for markøren. Dette kan om ønskelig gjentas for å markere flere bokstaver, f.eks. et helt ord.
* Trykk og hold **Stjerne**-tasten nede og trykk kort på **Høyre**-tasten: Markerer første bokstav til høyre for markøren. Dette kan om ønskelig gjentas for å markere flere bokstaver, f.eks. et helt ord.
* Trykk og hold **Stjerne**-tasten nede og trykk kort på **0**-tasten: Kopierer all tekst i inntastingsfeltet til utklippstavlen.
* Trykk og hold **Stjerne**-tasten nede og trykk kort på **3**-tasten: Klipper ut markert tekst til utklippstavlen.
* Trykk og hold **Stjerne**-tasten nede og trykk kort på **6**-tasten: Kopierer markert tekst til utklippstavlen.
* Trykk og hold **Stjerne**-tasten nede og trykk kort på **9**-tasten: Limer teksten på utklippstavlen inn i teksten i inntastingsfeltet.

### Snarveier for tilgjengelighet

Disse snarveiene på tastaturet gjør at du raskt får tilgang til mange funksjoner i forbindelse med MiniVisions tilgjengelighetsfunksjoner, dette kan være å endre hastigheten på talesyntesen, få gjentatt eller stavet sist oppleste melding etc. Snarveiene fungerer fra alle MiniVisions skjermer og vinduer.

En slik snarvei består av å trykke på **Firkant**-tasten og en av nummer-tastene samtidig. Nedenfor følger en oversikt over alle snarveiene:

* Trykk og hold nede **Firkant**-tasten og trykk kort på **0**-tasten: Åpner «Innstillinger».
* Trykk og hold nede **Firkant**-tasten og trykk kort på **1**-tasten: Leser opp status for telefonen, slikt som klokkeslett, batterinivå, Wi-Fi-status, Bluetooth-status og mobilnettverks-status.
* Trykk og hold nede **Firkant**-tasten og trykk kort på **2**-tasten: Leser opp innholdet på gjeldende skjerm med begynnelse på toppen.
* Trykk og hold nede **Firkant**-tasten og trykk kort på **4**-tasten: Senker hastigheten på talesyntesen.
* Trykk og hold nede **Firkant**-tasten og trykk kort på **5**-tasten: Øker hastigheten på talesyntesen.
* Trykk og hold nede **Firkant**-tasten og trykk kort på **7**-tasten: Gjentar den sist oppleste meldingen.
* Trykk og hold nede **Firkant**-tasten og trykk kort på **8**-tasten: Staver den sist oppleste meldingen bokstav for bokstav.
* Trykk og hold nede **Firkant**-tasten og trykk kort på **Venstre**-tasten: Setter lydprofilen til «Stille», mao. lydstyrken for ringelyden settes til 0 av 7.
* Trykk og hold nede **Firkant**-tasten og trykk kort på **Høyre**-tasten: Setter lydprofilen til «Utendørs», mao. lydstyrken for ringelyden settes til 7 av 7.

## «Hjem»-skjerm og listen med apper

### «Hjem»-skjermen

«Hjem»-skjermen er hovedskjermen på MiniVision. Fra denne skjermen får du raskt tilgang til klokkeslett, antall uleste meldinger og antall tapte anrop på telefonen.

Så lenge telefonen ikke er i **Standby** vil du ved å trykke på **Legg på**-tasten hoppe tilbake til «Hjem»-skjermen uansett hvilken meny du er i. Dette kan være svært praktisk dersom du har gått deg vill i MiniVisions menysystem.

Greit å vite: Direkte fra «Hjem»-skjermen kan du taste inn et telefonnummer med nummertastene eller foreta et hurtig-anrop med et langt trykk på en av nummertastene. Disse funksjonene blir nærmere omtalt i avsnittet ***«Telefon»*** i kapittelet «Innstillinger».

For å få vist listen med apper, kan du trykke på én av følgende tre taster: **Opp**, **Ned** eller **OK**.

### Liste med apper

Når du går bort fra «Hjem»-skjermen slik som forklart ovenfor, vil listen med apper bli vist. Sagt på en annen måte er dette en oversikt over alle MiniVisions funksjoner. Listen har følgende 15 punkter:

* ***Telefon***
* ***Kontakter***
* ***Meldinger (SMS)***
* ***Alarm***
* ***Kalender***
* ***FM-radio***
* ***Fargeindikator*** ***(gjelder ikke MiniVision Lite)***
* ***Seddelindikator (gjelder ikke MiniVision Lite)***
* ***Kalkulator***
* ***Stemmeopptaker (gjelder ikke MiniVision Lite)***
* ***Notisblokk (gjelder ikke MiniVision Lite)***
* ***Lommelykt***
* ***Værmelding (gjelder ikke MiniVision Lite)***
* ***SOS nødoppringning***
* ***Innstillinger***

Hver enkelt app blir omtalt nærmere i de følgende kapitlene.

Bruk **Opp**- eller **Ned**-tastene til å bla i listen med apper og trykk på **OK**-tasten når du har funnet den appen du vil gå inn på eller åpne. Appene avsluttes ved å trykke på **Tilbake**-tasten. Ettersom hvor mange undermenyer du har åpnet i en app, kan det være at du må trykke flere ganger på **Tilbake**-tasten for å komme tilbake til «Hjem»-skjermen.

En annen måte å avslutte en app på, er å trykke på **Legg på**-tasten. Legg merke til at eventuelle endringer du har gjort da vil bli forkastet.

Greit å vite: Listen med apper som er installert på MiniVision ved levering, kan variere etter land, mobilnettverk og oppsett av MiniVision.

## Telefon

Med appen «Telefon» kan du ta imot og foreta telefonanrop, og fra menypunktet «Historikk» får du full oversikt over dine inn- og utgående samtaler og anrop. Du kommer direkte til appen «Telefon» ved å trykke på **Svar**-tasten, dette gjelder alle MiniVisions skjermer og vinduer. Etter at du deretter avslutter appen «Telefon» ved f.eks. å avslutte en samtale, hopper du direkte tilbake dit du var før du trykket på **Svar**-tasten.

### Besvare et innkommende anrop

Når telefonen ringer, besvarer du anropet ved å trykke på **Svar**-tasten. **Svar**-tasten er plassert til venstre for navigasjons-feltet nedenfor **Meny**-tasten, og er merket med tre loddrette, grønne punkter.

Som standard er brukervalget «Besvare et anrop med en av tastene 0 til 9» slått på, og dette gjør at du også kan besvare et anrop med hvilken som helst av nummertastene. Dette brukervalget omtales nærmere i avsnittet ***«Tastatur»*** i kapittelet «*Innstillinger*».

Greit å vite: Når telefonen ringer, kan du med **Venstre**- eller **Høyre**-tasten slå av ringelyden slik at du bedre hører hvem det er som ringer. Trykk eventuelt på **Opp**-tasten for å få gjentatt anropers ID.

### Avslutte en samtale

Når du vil avslutte en samtale, trykker du på L**egg på**-tasten, som er plassert til høyre for navigasjonsfeltet, nedenfor **Tilbake**-tasten, denne tasten er merket med tre vannrette, røde punkter.

### Avvise et innkommende anrop

Når telefonen ringer, trykker du på **Legg på**-tasten dersom du ikke vil besvare anropet.

### Foreta et anrop

Fra hovedskjermen for appen «Telefon», bruker du **Opp**- eller **Ned**-tastene for å bla til ett av følgende fire punkter:

* **Ringe kontakt**: Herfra kan du velge en kontakt fra kontaktlisten din. Bla i kontaktlisten med **Opp**- eller **Ned**-tastene og trykk på **OK**-tasten når du har funnet ønsket kontakt for å ringe til vedkommende.

Greit å vite: På samme måte som i appene «Kontakter» og «Meldinger (SMS)», kan du bruke nummertastene til å finne ønsket kontakt. Etter hvert som du taster inn bokstaver, blir kontaktlisten sortert etter for- og etternavn. Du kan bla i den sorterte listen med **Opp**- eller **Ned**-tastene. Dersom du har skrevet inn en feil bokstav, sletter du den sist inntastede bokstaven ved å trykke på **Tilbake**-tasten. Når du har funnet ønsket kontakt, trykker du på **OK**-tasten for å starte oppringningen.

* **Ringe et nummer**: Herfra kan du taste inn telefonnummer siffer for siffer. Bruk nummertastene og tast inn nummeret i inntastingsfeltet, når du så trykker på **OK**- eller **Svar**-tasten, startes oppringningen.

Greit å vite: Det er også mulig å taste inn et telefonnummer direkte fra «Hjem»-skjermen eller fra hovedskjermen for appen «Telefon». Dette gjøres ved rett og slett å taste inn telefonnummeret siffer for siffer og trykke på **OK**- eller **Svar**-tasten for å starte oppringningen.

* **Historikk**: Herfra vises en detaljert liste med inn- og utgående anrop, og du kan f.eks. enkelt ringe tilbake til en kontakt eller et telefonnummer som har ringt deg. Bla i listen med **Opp**- eller **Ned**-tastene, og trykk på **OK**-tasten for å få vist mulige valg for dette anropet. Du kan velge mellom «Ringe til», se «Detaljer» for anropet, «Slette» anropet fra historikken eller «Opprette kontakt» dersom et nummer ikke tidligere er lagret i kontaktlisten. Hvis du vil ringe tilbake til et navn eller nummer, blar du til «Ringe til» med **Opp**- eller **Ned**-tastene og trykker på **OK**-tasten for å starte oppringningen.
* **Talepostkasse**: Herfra kan du ringe til talepostkassen din for å høre på beskjedene som er lagt igjen der.

### Valgmuligheter når en samtale pågår

Mens en telefonsamtale pågår, kan du trykke på **Meny**-tasten og få vist følgende valgmuligheter:

* **Lyd i høyttaler**: Flytter lyden fra MiniVisions ørehøyttaler til hovedhøyttaleren slik at telefonen blir høyttalende. For å flytte lyden tilbake til ørehøyttaleren, trykker du på **Meny**-tasten igjen, velger så «Slå av høyttaler» og bekrefter med **OK**-tasten.

Greit å vite: Et kort trykk på **Svar**-tasten vil også flytte lyden over til hovedhøyttaleren eller ørehøyttaleren.

* **Mikrofon av**: Slår av mikrofonen slik at den du snakker med ikke hører hva du sier.
* **Legg til anrop**: Setter samtalen på pause slik at du kan foreta et nytt anrop til en annen kontakt. Bruk **Opp**- eller **Ned**-tastene for å velge kontakt og trykk på **OK**-tasten for å starte anrop nummer to.

For å skifte mellom to samtidige samtaler, trykker du på **Meny**-tasten, blar med **Opp**- eller **Ned**-tastene til «Bytte samtale» og bekrefter med **OK**-tasten.

Greit å vite: Dersom du har to samtaler gående samtidig, vil du ved å trykke på **Legg på**-tasten avslutte gjeldende samtale og gå tilbake til den samtalen som er på vent.

Når to samtaler pågår samtidig, kan samtalene endres til en konferanse, det vil si at alle tre partene kan høre hverandre samtidig. Trykk på **Meny**-tasten, bla med **Opp**- eller **Ned**-tastene til «Endre til konferanse» og bekreft med **OK**-tasten.

Greit å vite: Når en telefonkonferanse pågår, avsluttes begge samtalene når du trykker på **Legg på**-tasten.

### Anropshistorikk

På anropshistorikken vises alle utgående, innkommende og tapte anrop. Antall tapte anrop vises både på «Hjem»-skjermen og på punktet «Telefon» i listen med apper. I punktet «Opplesning når telefonen vekkes» kan du velge å få lest opp antall tapte anrop når telefonen går ut av **Standby**. Videre opplysninger om dette finner du i avsnittet ***«Opplesning»*** under «*Innstillinger*».

Greit å vite: Varslinger om tapte anrop blir borte så fort du har sjekket anropshistorikken.

Fra hovedskjermen for appen «Telefon» bruker du **Opp**- eller **Ned**-tastene til å velge «Historikk» og bekrefter så med **OK**-tasten. Alle anrop vises i kronologisk rekkefølge med det siste øverst. Bla i listen med **Opp**- eller **Ned**-tastene og trykk på **OK**-tasten for å få vist følgende valgmuligheter for gjeldende navn eller nummer:

* **Ringe til**: Herfra kan du ringe tilbake til en aktuell kontakt eller et nummer.
* **Send melding**: Herfra kan du sende melding til aktuell kontakt eller nummer.
* **Detaljer**: Herfra får du vist detaljerte opplysninger om et anrop. Følgende punkter kan vises:
	+ **Navn**: Leser opp navnet på kontakten som ringte deg eller eller hvem du ringte til, det siste virker bare hvis telefonnummeret er lagret i kontaktlisten.
	+ **Dato**: Leser opp dato for anropet.
	+ **Varighet**: Leser opp samtalens varighet.
	+ **Status**: Leser opp hvilken type anrop dette er, enten «Utgående anrop», «Innkommende anrop» eller «Tapt anrop».
	+ **Telefonnummer**: Leser opp telefonnummeret til kontakten.
* **Slette**: Sletter anropet fra historikken.
* **Opprette kontakt**: Dersom anropet er fra et nummer som du ikke har lagret i kontaktlisten din, kan du opprette en kontakt herfra. Skjermen for opprettelse av ny kontakt blir vist, og her er telefonnummeret allerede fylt ut. Gå frem som i avsnittet ***«Opprette en kontakt»*** for å gjøre ferdig opprettelsen av den nye kontakten.

Greit å vite: Dersom du vil slette alle oppføringer i anropshistorikken, trykker du på **Meny**-tasten, blar til «Slett alt» med **Opp**- eller **Ned**-tastene og trykker på **OK**-tasten. Et vindu for bekreftelse blir vist, bla til «Ja» med **Opp**- eller **Ned**-tastene og avslutt med å trykke på **OK**-tasten.

### Innstillinger

For å gå inn på innstillingene for appen «Telefon», trykker du på **Meny**-tasten, bruker deretter **Opp**- eller **Ned**-tastene for å bla til «Innstillinger» og trykker til slutt på **OK**-tasten for å bekrefte. Følgende punkter vil vises:

* **Vibrasjon**: Bestemmer om telefonen skal varsle med vibrasjon ved innkommende anrop. Som standard ved levering er dette slått av. Trykk på **OK**-tasten for å slå det på.
* **Ringelyd**: Herfra kan du bestemme hvilken ringelyd telefon skal bruke ved innkommende anrop. Trykk på **OK**-tasten for å forandre ringelyd. Bla i ringelydene med **Opp**- eller **Ned**-tastene, ringelydene spilles automatisk av når du blar i dem, og trykk på **OK**-tasten for å bekrefte valget og gå tilbake til skjermen for «Innstillinger».
* **Nummer til talepostkasse**: Her kan du taste inn nummeret til talepostkassen din. Trykk på **OK**-tasten for å gå inn på inntastingsfeltet og taste inn nummeret, og trykk igjen på **OK**-tasten for å lagre nummeret. Du vil da kunne ringe telefonsvareren din direkte med **1**-tasten.
* **Viderekobling**: Herfra kan du velge om du vil benytte automatisk viderekobling av innkommende anrop. Som standard bruker telefonen ingen viderekobling. Trykk på **OK**-tasten for å få vist følgende valgmuligheter for dette punktet:
	+ **Alltid viderekobling**: Bestemmer om alle samtaler skal viderekobles til annet nummer. Trykk på **OK**-tasten for å åpne innstillingen for dette punktet, to punkter vil dermed vises:
		- **Status**: Viser status for denne viderekoblingen, enten av eller på.
		- **Viderekobling til nummer**: Innstilling av nummeret som benyttes for denne viderekoblingen. Trykk på **OK**-tasten for å åpne inntastingsfeltet og sette inn et nummer. Trykk igjen på **OK**-tasten for å lagre nummeret.
	+ **Viderekobling når opptatt**: Bestemmer om innkommende anrop skal viderekobles til annet nummer når du er opptatt i telefonen. Trykk på **OK**-tasten for å åpne innstillingen for dette punktet, to punkter vil dermed vises:
		- **Status**: Viser status for denne viderekoblingen, enten av eller på.
		- **Viderekobling til nummer**: Innstilling av nummeret som benyttes for denne viderekoblingen. Trykk på **OK**-tasten for å åpne inntastingsfeltet og sette inn et nummer. Trykk igjen på **OK**-tasten for å lagre nummeret.
	+ **Viderekobling ved ubesvart**: Bestemmer om innkommende anrop skal viderekobles til annet nummer når du ikke besvarer et anrop. Trykk på **OK**-tasten for å åpne innstillingen for dette punktet, to punkter vil dermed vises:
		- **Status**: Viser status for denne viderekoblingen, enten av eller på.
		- **Viderekobling til nummer**: Innstilling av nummeret som benyttes for denne viderekoblingen. Trykk på **OK**-tasten for å åpne inntastingsfeltet og sette inn et nummer. Trykk igjen på **OK**-tasten for å lagre nummeret.
	+ **Viderekobling når utenfor dekning**: Bestemmer om innkommende anrop skal viderekobles til annet nummer når telefonen er utenfor dekning eller avslått. Trykk på **OK**-tasten for å åpne innstillingen for dette punktet, to punkter vil dermed vises:
		- **Status**: Viser status for denne viderekoblingen, enten av eller på.
		- **Viderekoble til nummer**: Innstilling av nummeret som benyttes for denne viderekoblingen. Trykk på **OK**-tasten for å åpne inntastingsfeltet og sette inn et nummer. Trykk igjen på **OK**-tasten for å lagre nummeret.
* **Nummervisning:** Bestemmer om telefonnummeret ditt skal vises hos dem du ringer til. Dette punktet har følgende tre mulige innstillinger: «Standardverdier for nettverket», «Skjule nummeret» og «Vise nummeret». Som standard brukes «Standardverdier for nettverket». Trykk på **OK**-tasten for å endre dette, bla mellom de tre valgmulighetene med **Opp**- eller **Ned**-tastene og trykk på **OK**-tasten for å bekrefte valget.
* **Samtale på vent**: Bestemmer om et lydsignal skal høres når du allerede er i en samtale og et nytt anrop mottas. Som standard er denne valgmuligheten slått på. Trykk på **OK**-tasten for å slå det av.

## Kontakter

Appen «Kontakter» fungerer som en telefonliste der du kan lagre alle kontaktene dine. Appens hovedskjerm viser alle kontaktene du har lagret på telefonen, og de vises i alfabetisk rekkefølge. Kontaktene inneholder fornavn, etternavn, telefonnummer, nummertype, kommentar og ringelyd.

### Importere kontakter

For å unngå problemer med forskjellige kontakt-formater blir ingen kontakter vist på MiniVision første gang du slår den på. Om ønskelig kan du importere kontakter fra et SIM-kort eller en VCF-fil.

Fra hovedskjermen for appen «Kontakter» trykker du på **Meny**-tasten, bruker så **Opp**- eller **Ned**-tastene for å bla til «Importere kontakter» og trykker på **OK**-tasten. Et nytt vindu med to mulige valg blir nå åpnet:

* **Importere fra SIM-kort**: Herfra kan du kopiere alle kontaktene på SIM-kortet til kontaktlisten på det interne minnet på MiniVision. Et vindu for importering åpnes, bla til «Ja» med **Opp**- eller **Ned**-tastene og bekreft med **OK**-tasten for å starte import fra SIM-kortet.
* **Importere fra VCF-fil**: Herfra kan du kopiere alle kontaktene i en VCF-fil på MiniVision til kontaktlisten på det interne minnet. En slik VCF-fil er standard-format for utveksling av kontaktlister, og det er mulig å lagre kontakter i dette formatet fra de aller fleste kontakt-behandlingsprogrammer som kjøres på PCer og telefoner. For å bruke import fra VCF-fil, må du først kopiere VCF-filen som inneholder kontaktene dine enten til et mikro-SD-kort som deretter monteres i MiniVision, eller MiniVisions interne minne. Det siste gjøres ved å koble MiniVision sammen med en PC vha. den medfølgende USB-kabelen. På PCen vil MiniVision da vises som en ekstern disk. Åpne mappen «MiniVision» og deretter «Intern lagring» for å få vist innholdet i telefonens interne minne, kopiér så VCF-filen til roten av det interne minnet. Så fort en slik VCF-fil er til stede her, vil det være mulig å importere kontaktene fra den. Trykk på **OK**-tasten, et vindu der navn på alle VCF-filene på telefonen blir nå vist. Bla til ønsket filnavn med **Opp**- eller **Ned**-tastene og bekreft med **OK**-tasten. Et vindu for importering åpnes, bla til «Ja» med **Opp**- eller **Ned**-tastene og bekreft med **OK**-tasten for å starte import av kontaktene i VCF-filen.

Greit å vite: Når import av kontakter pågår, holdes du informert om fremdriften av importen. Så fort import-prosessen er fullført, vil MiniVision lese opp hvor mange kontakter som ble importert.

Greit å vite: MiniVision kan kun ha ett telefonnummer pr. kontakt. Dersom en av de importerte kontaktene dine har flere telefonnumre, blir det opprettet flere kontakter med samme navn der «Nummertypen» er forskjellig. Denne kan være «Mobil», «Arbeid», «Fasttelefon» eller «Annet nummer».

### Opprette en kontakt

Fra hovedskjermen for appen «Kontakter» trykker du på **Meny**-tasten, blar med **Opp**- eller **Ned**-tastene til «Ny kontakt» og trykker på **OK**-tasten.

Et vindu for opprettelse av en kontakt blir vist, og dette har følgende felter:

* **Fornavn**: Her kan du legge inn kontaktens fornavn. Trykk på **OK**-tasten for å gå til inntastingsfeltet, tast inn kontaktens fornavn og trykk igjen på **OK**-tasten for å lagre navnet og gå tilbake til vinduet for opprettelse.
* **Etternavn**: Her kan du legge inn kontaktens etternavn. Trykk på **OK**-tasten for å gå til inntastingsfeltet, tast inn kontaktens etternavn og trykk igjen på **OK**-tasten for å lagre navnet og gå tilbake til vinduet for opprettelse.
* **Nummer**: Her kan du legge inn kontaktens telefonnummer. Trykk på **OK**-tasten for å gå til inntastingsfeltet, tast inn kontaktens telefonnummer og trykk igjen på **OK**-tasten for å lagre nummeret og gå tilbake til vinduet for opprettelse.

Greit å vite: MiniVision kan kun ha ett telefonnummer pr. kontakt. Dersom en av kontaktene dine har to telefonnumre, må du opprette to kontakter med samme «Fornavn» og «Etternavn» men med forskjellige «Telefonnummer» og «Nummertype».

* **Nummertype**: Her kan du registrere hvilken type telefonnummeret er. Du kan velge mellom de fire typene «Mobil», «Arbeid», «Fasttelefon» og «Annet nummer». Som standard er «Mobil» brukt. Trykk på **OK**-tasten for å endre dette, bla til ønsket verdi med **Opp**- eller **Ned**-tastene og bekreft med **OK**-tasten.
* **Kommentar**: Her kan du legge inn en kommentar om kontakten. Trykk på **OK**-tasten for å gå til inntastingsfeltet, tast inn ønsket kommentar og trykk igjen på **OK**-tasten for å lagre kommentaren og gå tilbake til vinduet for opprettelse.
* **Ringelyd**: Her kan du legge inn egen ringelyd for kontakten. Trykk på **OK**-tasten for å endre ringelyd. Bla til ønsket ringelyd med **Opp**- eller **Ned**-tastene, ringelydene spilles av etter hvert som du blar. Når du har funnet ønsket ringelyd, trykker du igjen på **OK**-tasten for å lagre ringelyden og gå tilbake til vinduet for opprettelse.

Greit å vite: Du kan ha dine egne ringelyder på MiniVision, til dette benyttes MP3-filer. Dersom du ønsker dette, kobler du MiniVision sammen med en PC vha. den medfølgende USB-kabelen. MiniVision vises som en ekstern disk. Åpne mappen «MiniVision» og deretter «Intern lagring» for å få vist innholdet i telefonens interne minne. Kopiér ringelyden din til mappen «Ringtones», denne ringelyden kan nå velges når du endrer ringelyd, og dens navn er tittelen på MP3-filen.

Så fort du har lagt inn alle ønskede opplysninger om kontakten, trykker du på **Meny**-tasten, blar til «Lagre» med **Opp**- eller **Ned**-tastene og bekrefter med **OK**-tasten.

Greit å vite: Når du har lagt inn minst ett felt, vil du ved å trykke på **Tilbake**-tasten også få lagret kontakten.

Greit å vite: Kontaktene dine lagres alltid på MiniVisions interne minne.

### Endre en kontakt

Fra hovedskjermen for appen «Kontakter» bruker du **Opp**- eller **Ned**-tastene for å bla til kontakten du vil endre og trykker på **OK**-tasten.

Denne kontakten vil nå åpnes i endrings-visning. Bruk **Opp**- eller **Ned**-tastene for å bla til feltet du vil endre, feltet kan være «Fornavn», «Etternavn», «Telefonnummer», «Nummertype», «Kommentar» og «Ringelyd». Videre bruk er ellers som forklart i ***«Opprette en kontakt»***.

Når du har lagt inn endringene du ønsker, trykker du på **Meny**-tasten, blar til «Lagre» med **Opp**- eller **Ned**-tastene og trykker på **OK**-tasten for å bekrefte.

Greit å vite: Når du har lagt inn minst ett felt, vil du ved å trykke på **Tilbake**-tasten også få lagret kontakten.

Dersom du har startet med å opprette en ny kontakt men finner ut at du ikke vil lagre det du har tastet inn, trykker du på **Meny**-tasten, blar til «Forkast endringene» med **Opp**- eller **Ned**-tastene og bekrefter med **OK**-tasten.

### Slette en kontakt

Fra hovedskjermen for appen «Kontakter» bruker du **Opp**- eller **Ned**-tastene og blar til kontakten du vil slette. Trykk på **OK**-tasten. Denne kontakten vil nå åpnes i endrings-visning. Trykk på **Meny**-tasten, bla til «Slette» med **Opp**- eller **Ned**-tastene og trykk på **OK**-tasten. Et bekreftelsesvindu blir åpnet, bla til «Ja» med **Opp**- eller **Ned**-tastene og bekreft med **OK**-tasten for å slette kontakten. Hvis du ombestemmer deg og ikke vil slette kontakten likevel, blar du i stedet til «Nei» og bekrefter med **OK**-tasten.

### Slette alle kontakter

Fra hovedskjermen for appen «Kontakter» trykker du på **Meny**-tasten, blar til «Slette alle» og trykker på **OK**-tasten. Et bekreftelsesvindu blir åpnet, bla til «Ja» med **Opp**- eller **Ned**-tastene og bekreft med **OK**-tasten for å slette alle kontaktene på MiniVision. Hvis du ombestemmer deg og ikke vil slette kontaktene likevel, blar du i stedet til «Nei» og bekrefter med **OK**-tasten.

### Søke etter en kontakt

Fra hovedskjermen for appen «Kontakter» taster du vha. nummertastene inn navnet til kontakten du vil finne. Etter hvert som du taster inn bokstavene, vil en sortert liste med kontakter vises, denne listen er basert på kontaktenes for- og etternavn. Bruk så **Opp**- eller **Ned**-tastene og bla til kontakten du søker.

En inntastet bokstav slettes ved å trykke på **Tilbake**-tasten.

Når du har funnet den ønskede kontakten, kan du trykke på **OK**-tasten for å få vist detaljerte opplysninger om denne kontakten.

### Ringe en kontakt

Dersom du vil ringe til en kontakt, anbefaler vi å gjøre dette fra appen ***«Telefon****»*. Du kan likevel gjøre dette fra appen «Kontakter» som følger:

Fra hovedskjermen for appen «Kontakter» bruker du **Opp**- eller **Ned**-tastene for å bla til kontakten du vil ringe til og trykker på **OK**-tasten. Denne kontakten vil nå vises i endrings-visning. Trykk på **Meny**-tasten, bla til «Ringe til» med **Opp**- eller **Ned**-tastene og trykk på **OK**-tasten. Oppringningen blir nå startet. Trykk senere på **Legg på**-tasten for å avslutte samtalen og gå tilbake til appen «Kontakter».

### Sende melding til en kontakt

Dersom du vil sende melding til en kontakt, anbefaler vi å gjøre dette fra appen ***«Meldinger***». Du kan likevel gjøre dette fra appen «Kontakter» som følger:

Fra hovedskjermen for appen «Kontakter» bruker du **Opp**- eller **Ned**-tastene og blar til kontakten du vil sende melding til. Trykk på **OK**-tasten. Denne kontakten vil nå åpnes i endrings-visning. Trykk på **Meny**-tasten, bla til «Send melding» med **Opp**- eller **Ned**-tastene og trykk på **OK**-tasten. Tast inn meldingsteksten og trykk på **OK**-tasten for å sende meldingen og deretter gå tilbake til appen «Kontakter».

### Dele en kontakt vha. tekstmelding

Fra hovedskjermen for appen «Kontakter» bruker du **Opp**- eller **Ned**-tastene og blar til kontakten du vil dele med andre vha. en tekstmelding. Trykk på **OK**-tasten. Denne kontakten vil nå åpnes i endrings-visning. Trykk på **Meny**-tasten, bla til «Sende som melding til» med **Opp**- eller **Ned**-tastene og trykk på **OK**-tasten. Kontaktlisten blir nå vist på nytt. Bruk **Opp**- eller **Ned**-tastene og bla til kontakten du vil sende meldingen til og trykk på **OK**-tasten. Et vindu med opplysninger om førstnevnte kontakt vil nå bli vist, trykk på **OK**-tasten for å sende meldingen og gå tilbake til appen «Kontakter».

### Eksportere kontaktene dine

Fra hovedskjermen for appen «Kontakter» trykker du på **Meny**-tasten, blar til «Eksportere til VCF-fil» og trykker på **OK**-tasten. En kopi av kontaktlisten blir nå lagret i MiniVisions interne minne. Denne filen får navn «00X.VCF», der X er antall slike filer som nå finnes på telefonen. Koble MiniVision sammen med en PC og lagre om ønskelig filen på PCen.

## Meldinger (SMS)

Fra appen «Meldinger» kan du sende og motta SMS eller tekstmeldinger.

MiniVision kan ikke motta MMS eller multimedia-meldinger, dette er enten meldinger som inneholder bilder eller lange tekstmeldinger. Fra hovedskjermen for appen «Meldinger» vises alle meldinger MiniVision har sendt eller mottatt. Meldingene kan vises og grupperes på to måter:

* **Samtale**: Sendte og mottatte meldinger blir sortert i samtaler, dette betyr at alle meldinger til og fra en kontakt eller et nummer vises samlet i én samtale. Når du går inn på en slik samtale, vises enkeltmeldingene i rekkefølge etter når de ble sendt eller mottatt, den siste meldingen blir vist øverst.
* **Kronologisk**: Tekstmeldinger sorteres i kategorier. Dette betyr at alle meldinger vises i kronologisk rekkefølge i følgende kategorier: «Innboks», «Sendte», «Utboks» og «Utkast». Når du åpner en slik kategori eller mappe, vil meldinger MiniVision har mottatt vises kronologisk i «Innboks», mens meldinger som er sendt vises kronologisk i «Sendte».

Som standard er «Samtale» brukt. Dersom du vil endre hvordan meldingene vises, trykker du på **Meny**-tasten fra hovedskjermen til appen «Meldinger», bruk så **Opp**- eller **Ned**-tastene for å bla til «Innstillinger» og trykk på **OK**-tasten. Et nytt vindu for innstilling åpnes, bruk **Opp**- eller **Ned**-tastene for å bla til «Meldingsoppsett» og trykk igjen på **OK**-tasten. Enda et nytt vindu åpnes, bruk **Opp**- eller **Ned**-tastene for å bla til «Samtale» eller «Kronologisk» og trykk på **OK**-tasten for å bekrefte. Senere i brukerhåndboken forklares først «Samtalevisning» og deretter «Kronologisk visning».

## Behandle meldinger i samtale-visning

Første gang du sender en melding, vil MiniVision automatisk opprette en samtale der alle fremtidige meldinger til og fra samme kontakt eller telefonnummer blir samlet. På tilsvarende måte vil en samtale bli opprettet når noen sender deg en melding. Når du siden svarer på en melding fra en kontakt, vil den bli lagret i samtalen med samme kontakt. Dersom kontakten finnes i kontaktlisten din, er som standard navnet på samtalen det samme som navnet på kontakten, hvis ikke vil navnet på samtalen være telefonnummeret meldingen kom fra eller ble sendt til. Enkeltmeldingene i samtalene vises i rekkefølge etter når de ble sendt eller mottatt, med den siste meldingen øverst.

### Sende en ny melding

Fra hovedskjermen for appen «Meldinger» trykker du på **Meny**-tasten, blar med **Opp**- eller **Ned**-tastene til «Ny melding» og trykker på **OK**-tasten. Et vindu for valg av mottakertype åpnes, her har du følgende to valgmuligheter:

* **Kontakter**: Herfra kan du velge mottaker fra kontaktlisten din. Bruk **Opp**- eller **Ned**-tastene for å bla i listen og trykk på **OK**-tasten ved ønsket kontakt.

Greit å vite: På samme måte som for appene «Kontakter» og «Telefon», kan nummertastene benyttes til raskt å finne en kontakt. Etter hvert som du taster inn bokstavene, vil en sortert liste med kontakter vises, denne listen er basert på kontaktenes for- og etternavn. Bruk så **Opp**- eller **Ned**-tastene og bla til kontakten du søker. En inntastet bokstav slettes ved å trykke på **Tilbake**-tasten. Trykk på **OK**-tasten ved ønsket kontakt.

* **Tast inn nummer**: Herfra kan du taste inn et telefonnummer siffer for siffer. Et inntastingsfelt vises, tast inn telefonnummeret med nummertastene og trykk på **OK**-tasten når du er ferdig.

Så fort du har bestemt mottaker, vises en ny skjerm for inntasting av meldingsteksten. Registrér teksten i inntastingsfeltet enten ved å bruke nummertastene eller å benytte innlesnings-tjenesten, og trykk på **OK**-tasten når du er ferdig. Meldingen blir nå sendt.

Etter en kort melding med bekreftelse for sending, går MiniVision tilbake til hovedskjermen for appen «Meldinger» og viser en oversikt med samtalene dine. Den samtalen du akkurat har opprettet, vises øverst på listen ettersom den er den siste samtalen du har hatt.

### Sende melding til flere mottakere

Bruk samme fremgangsmåte som for «Sende en ny melding» ovenfor. Når vinduet for inntasting av meldingsteksten åpnes, trykker du på **Meny**-tasten, bruker **Opp**- eller **Ned**-tastene for å bla til «Legge til mottaker» og trykker på **OK**-tasten. Vinduet for valg av mottakertype vil nå vises. Gå frem som tidligere forklart og velg mottaker enten fra kontaktlisten eller ved å taste inn et nummer. Inntastingsfeltet for meldingsteksten vil deretter vises.

Gjenta prosessen for å legge til flere mottakere eller registrér meldingsteksten i inntastingsfeltet enten ved å bruke nummertastene eller benytte innlesnings-tjenesten, og trykk på **OK**-tasten når du er ferdig, meldingen vil nå bli sendt til alle mottakerne. Etter en kort melding med bekreftelse for sending, går MiniVision tilbake til hovedskjermen for «Meldinger»-appen og oppretter en samtale for hver av mottakerne.

### Videresende en melding

En enkeltmelding i en samtale kan sendes videre til en annen av kontaktene dine. Fra hoved-skjermen på appen «Meldinger» bruker du **Opp**- eller **Ned**-tastene og blar til samtalen som inneholder enkeltmeldingen du vil videresende, bekreft så med **OK**-tasten. En liste med alle meldingene i denne samtalen blir nå vist, og MiniVision står på den siste enkeltmeldingen. Bruk **Opp**- eller **Ned**-tastene til å bla mellom enkeltmeldingene, og trykk på **OK**-tasten for å få vist en liste med valgmulighetene du har for gjeldende enkeltmelding. Bruk **Opp**- eller **Ned**-tastene til å bla til «Videresende» og bekreft med **OK**-tasten. Vinduet for valg av mottakertype vil nå vises. Gå frem som tidligere forklart og velg mottaker enten fra kontaktlisten eller ved å taste inn et nummer. Inntastingsfeltet for meldingsteksten vil nå vises, her finner du opprinnelig meldingstekst. Trykk på **OK**-tasten for å sende meldingen slik den er. Så fort meldingen er sendt, vil MiniVision på nytt vise samtalen som var utgangspunkt for videresendingen.

Greit å vite: Husk at du kan legge til tekst eller endre teksten før tekstmeldingen sendes videre.

### Lese nye meldinger

Antallet nye meldinger vises på «Hjem»-skjermen og når du blar til «Meldinger» på listen med apper. Meldingen som leses opp når telefonen går ut av **Standby**, kan om ønskelig settes opp til å inneholde antall nye meldinger. Dette blir forklart i avsnittet ***«Opplesning»*** i kapittelet «*Innstillinger*».

Fra hovedskjermen på appen «Meldinger» bruker du **Opp**- eller **Ned**-tastene for å bla til de samtalene som inneholder nye meldinger. For samtalene som har nye meldinger, blir antallet nye meldinger samt statusen «Ulest» lest opp.

Trykk på **OK**-tasten for å få vist enkeltmeldingene i en samtale, her vil den siste meldingen vises øverst. Bruk så **Opp**- eller **Ned**-tastene for å bla i enkeltmeldingene. Mottatte og sendte meldinger har formatet «Status» (sendt, lest eller ulest), «Dato», «Klokkeslett» og «Meldingstekst».

Greit å vite: Varsling om nye meldinger blir borte når du har åpnet de nye meldingene. Disse meldingenes status endres dermed fra «Ulest» til «Lest».

### Svare på en melding

Fra hovedskjermen på «Meldinger»-appen bruker du **Opp**- eller **Ned**-tastene for å bla til samtalen du vil besvare og trykker på **OK**-tasten. En liste med alle meldingene i denne samtalen blir nå vist, og MiniVision står på den siste enkeltmeldingen. Trykk på **OK**-tasten igjen for å få vist valgmulighetene for gjeldende melding og bruk **Opp**- eller **Ned**-tastene for å bla til «Svar» og bekreft med **OK**-tasten. Inntastingsfeltet for inntasting av meldingstekst blir nå vist. Registrér teksten i inntastingsfeltet enten ved å bruke nummertastene eller å benytte innlesnings-tjenesten og trykk på **OK**-tasten når du er ferdig. Svarmeldingen blir nå sendt. Så fort meldingen er sendt, vil MiniVision på nytt vise samtalen som var utgangspunkt for videresendingen.

### Slette en melding i en samtale

Fra hovedskjermen for «Meldinger»-appen bruker du **Opp**- eller **Ned**-tastene for å bla til samtalen du vil slette en enkeltmelding fra og trykker på **OK**-tasten.

En liste med alle meldingene i denne samtalen blir nå vist, og MiniVision står på den siste enkeltmeldingen. Bruk **Opp**- eller **Ned**-tastene for å bla mellom enkeltmeldingene, og trykk på **OK**-tasten for å få vist en liste med de valgmulighetene du har for gjeldende enkeltmelding. Bruk **Opp**- eller **Ned**-tastene for å bla til «Slette» og bekreft med **OK**-tasten. Et vindu for bekreftelse av sletting vises, bruk **Opp**- eller **Ned**-tastene for å bla til «Ja» og trykk deretter på **OK**-tasten. Hvis du ombestemmer deg og ikke vil slette meldingen likevel, blar du i stedet til «Nei» og bekrefter med **OK**-tasten. Etter en kort melding med bekreftelse for sletting går MiniVision tilbake til visning av enkeltmeldingene for samtalen.

### Slette en samtale

Fra hovedskjermen for «Meldinger»-appen bruker du **Opp**- eller **Ned**-tastene for å bla til samtalen du vil slette og trykker på **OK**-tasten.

Trykk på **OK**-tasten for å få vist valgmulighetene for samtalen. Bruk **Opp**- eller **Ned**-tastene for å bla til «Slette denne samtalen» og bekreft med **OK**-tasten. Et vindu for bekreftelse av sletting vises, bruk **Opp**- eller **Ned**-tastene for å bla til «Ja» og trykk deretter på **OK**-tasten. Hvis du ombestemmer deg og ikke vil slette samtalen likevel, blar du i stedet til «Nei» og bekrefter med **OK**-tasten. Etter en kort melding med bekreftelse for sletting går MiniVision tilbake til visning av samtaler igjen.

### Slette alle samtaler

Fra hovedskjermen for «Meldinger»-appen trykker du på **Meny**-tasten, blar med **Opp**- eller **Ned**-tastene til «Slett alle» og trykker på **OK**-tasten. Et vindu for bekreftelse av sletting vises, bruk **Opp**- eller **Ned**-tastene for å bla til «Ja» og trykk deretter på **OK**-tasten. Hvis du ombestemmer deg og ikke vil slette alle samtaler likevel, blar du i stedet til «Nei» og bekrefter med **OK**-tasten. Etter en kort melding med bekreftelse for sletting går MiniVision tilbake til visning av samtaler igjen, denne listen er nå tom.

### Opprette en kontakt fra et ukjent telefonnummer

Dersom du mottar en melding fra et ukjent nummer eller nummer som ikke er lagret på MiniVision, kan du legge dette nummeret til i kontaktlisten fra «Meldinger»-appen. Bruk **Opp**- eller **Ned**-tastene for å bla til samtalen med det ukjente nummeret.

En liste med alle meldingene i denne samtalen blir nå vist, og MiniVision står på den siste enkeltmeldingen. Trykk på **OK**-tasten for å få vist en liste med de valgmulighetene du har for denne enkeltmeldingen. Bruk **Opp**- eller **Ned**-tastene for å bla til «Legg til som kontakt» og bekreft med **OK**-tasten. Vinduet for opprettelse av en kontakt vises, her er nå nummeret allerede fylt ut. Gå videre frem som forklart i avsnittet ***«Opprette en kontakt»*** for å legge inn navn etc.

### Ringe en kontakt

Dersom du vil ringe til en kontakt, anbefaler vi å gjøre dette fra appen ***«Telefon***». Du kan likevel gjøre dette fra «Meldinger»-appen som følger:

Fra hovedskjermen for appen «Meldinger» bruker du **Opp**- eller **Ned**-tastene for å bla til samtalen med den kontakten du vil ringe til og trykker på **OK**-tasten.

En liste med alle meldingene i denne samtalen blir nå vist, og MiniVision står på den siste enkeltmeldingen. Trykk på **OK**-tasten for å få vist en liste med de valgmulighetene du har for denne enkeltmeldingen. Bruk **Opp**- eller **Ned**-tastene for å bla til «Ring til» og bekreft med **OK**-tasten. Oppringningen blir nå startet.

### Innstillinger

Innstillinger for «Meldinger»-appen åpnes ved å trykke på **Meny**-tasten fra appens hovedskjerm. Bruk deretter **Opp**- eller **Ned**-tastene for å bla til «Innstillinger» og bekreft med **OK**-tasten. Menyen «Innstillinger» åpnes nå, denne har følgende menypunkter:

* **Meldings-visning**: Herfra velger du om MiniVison skal benytte «Samtale-visning» eller «Kronologisk visning». Som standard er «Samtale-visning» brukt. Videre forklaring finner du i innledningen til kapittelet ***«Meldinger»****.*
* **Leveringsrapporter**: Herfra kan du velge å motta et leveringssignal når meldingen er levert til mottakeren. Status for meldingen vil da endres fra «Sendt» til «Levert» når mottakeren får den. Som standard er «Leveringsrapporter» slått av. Trykk på **OK**-tasten for å slå dette på.
* **Varsling**: Innstilling for varsling ved mottak av ny melding. Her er det to menypunkter:
	+ **Modus**: Herfra kan du endre hvilken varslingsform som skal benyttes når du mottar en ny melding. Fire varslingsformer er tilgjengelige, disse er «Intet», «Vibrasjon», «Lydsignal» og «Lydsignal og vibrasjon». Som standard er «Lydsignal» brukt. Trykk på **OK**-tasten for å endre varslingstype, bruk så **Opp**- eller **Ned**-tasten for å bla mellom valgmulighetene og bekreft med **OK**-tasten.
	+ **Lydsignal**: Herfra bestemmer du hvilket lydsignal som skal benyttes når du mottar en ny melding. Som standard er lydsignalet «Adara» brukt. Trykk på **OK**-tasten for å endre lydsignalet, bruk så **Opp**- eller **Ned**-tasten for å bla mellom de tilgjengelige lydsignalene og bekreft med **OK**-tasten. Valgt signal blir lagret og skjermen for «Varsling» vises på nytt.

Greit å vite: Du kan ha dine egne varslingslyder på MiniVision, til dette benyttes MP3-filer. Dersom du ønsker dette, kobler du MiniVision sammen med en PC vha. den medfølgende USB-kabelen. MiniVision vises nå som en ekstern disk. Åpne mappen «MiniVision» og deretter «Intern lagring» for å få vist innholdet i telefonens interne minne. Kopiér varslingslyden din til mappen «Notifications», denne varslingslyden kan nå velges når du endrer varslingslyd, og dens navn er tittelen på MP3-filen.

* **SMS-servicesenter:** Her kan du sette inn nummeret til senteret for mottak og sending av tekstmeldinger. Dette nummeret er spesifikt for hver enkelt teleoperatør, og blir som standard automatisk hentet fra SIM-kortet som er montert i MiniVision. Trykk på **OK**-tasten dersom du vil endre nummeret.
* **Tilbakestille APN-innstillingene:** Herfra kan du tilbakestille tilgangspunktnavnet (APN) som benyttes ved tilkobling til internett og mottak av MMS over mobildata.

## Behandle meldinger i kronologisk visning

I kronologisk meldings-visning blir meldingene sortert i fire mapper som følger:

* **Innboks**: Denne mappen inneholder meldinger du har mottatt.
* **Sendte**: Denne mappen inneholder meldinger du har sendt.
* **Utboks**: Denne mappen inneholder meldinger som ikke kunne sendes, f.eks. pga. manglende nettverksdekning.
* **Utkast**: Denne mappen inneholder meldinger du har skrevet men ikke sendt.

Som standard vil hovedskjermen for appen kun vise meldinger i «Innboks» dvs. mottatte meldinger.

Dersom du vil endre mappe eller kategori, trykker du på **Meny**-tasten, bruker **Opp**- eller **Ned**-tastene for å bla til ønsket mappe og bekrefter med **OK**-tasten.

I hver av mappene blir meldingene vist i kronologisk rekkefølge, den siste vises øverst. Meldingene har formatet «status» (sendt, lest, ulest, utkast, etc.), «kontakt» eller «telefonnummer», «dato», «klokkeslett» og «meldingstekst».

### Sende en ny melding

Fra hovedskjermen for «Meldinger»-appen trykker du på **Meny**-tasten, blar med **Opp**- eller **Ned**-tastene til «Ny melding» og trykker på **OK**-tasten. Et vindu for valg av mottakertype åpnes, her har du følgende to valgmuligheter:

* **Kontakter**: Herfra kan du velge mottaker fra kontaktlisten din. Bruk **Opp**- eller **Ned**-tastene for å bla i listen og trykk på **OK**-tasten ved ønsket kontakt.

Greit å vite: På samme måte som for appene «Kontakter» og «Telefon», kan nummertastene benyttes til raskt å finne en kontakt. Etter hvert som du taster inn bokstavene, vil en sortert liste med kontakter vises, denne listen er basert på kontaktenes for- og etternavn. Bruk så **Opp**- eller **Ned**-tastene og bla til kontakten du søker. En inntastet bokstav slettes ved å trykke på **Tilbake**-tasten. Trykk på **OK**-tasten ved ønsket kontakt.

* **Taste inn nummer**: Herfra kan du taste inn et telefonnummer siffer for siffer. Et inntastingsfelt vises, tast inn telefonnummeret med nummertastene og trykk på **OK**-tasten når du er ferdig.

Så fort du har bestemt mottaker, vises en ny skjerm for inntasting av meldingsteksten. Registrér teksten i inntastingsfeltet enten ved å bruke nummertastene eller å benytte innlesnings-tjenesten og trykk på **OK**-tasten når du er ferdig. Meldingen blir nå sendt.

Etter en kort melding med bekreftelse for sendingen, går MiniVision tilbake til hovedskjermen for «Meldinger»-appen og viser en oversikt med meldingene i «Innboks», altså mottatte meldinger.

### Sende melding til flere mottakere

Når du vil sende samme melding til flere mottakere, bruker du samme fremgangsmåte som for «Sende en ny melding» ovenfor. Når vinduet for inntasting av meldingsteksten åpnes, trykker du på **Meny**-tasten, bruker **Opp**- eller **Ned**-tastene for å bla til «Legge til mottaker» og trykker på **OK**-tasten. Vinduet for valg av mottakertype vil nå vises. Gå frem som tidligere forklart og velg mottaker enten fra kontaktlisten eller ved å taste inn et nummer. Inntastingsfeltet for meldingsteksten vil nå bli vist.

Gjenta prosessen for å legge til flere mottakere eller registrér meldingsteksten i inntastingsfeltet enten ved å bruke nummertastene eller benytte innlesnings-tjenesten, og trykk på **OK**-tasten når du er ferdig, meldingen vil dermed bli sendt til alle mottakerne. Etter en kort melding med bekreftelse for sending, går MiniVision tilbake til hovedskjermen for «Meldinger»-appen og viser en oversikt med meldingene i «Innboks» igjen.

### Videresende en melding

En melding kan sendes videre til en annen av kontaktene dine. Fra hovedskjermen på «Meldinger»-appen trykker du på **Meny**-tasten, bruker **Opp**- eller **Ned**-tastene for å bla til mappen som meldingen du vil videresende befinner seg i og trykker på **OK**-tasten. En liste med alle meldingene i denne mappen blir nå vist. Bruk **Opp**- eller **Ned**-tastene for å bla til meldingen som skal videresendes og trykk på **OK**-tasten for å få vist en liste med de valgmulighetene du har for gjeldende enkeltmelding. Bruk **Opp**- eller **Ned**-tastene for å bla til «Videresende» og bekreft med **OK**-tasten. Vinduet for valg av mottakertype vil nå vises. Gå frem som tidligere forklart og velg mottaker enten fra kontaktlisten eller ved å taste inn et nummer. Inntastingsfeltet for meldingsteksten vil deretter vises, her finner du opprinnelig meldingstekst. Trykk på **OK**-tasten for å sende meldingen slik den er. Så fort meldingen er sendt, viser MiniVision på nytt mappen som var utgangspunkt for videresendingen.

Greit å vite: Husk at du kan legge til tekst eller endre teksten før tekstmeldingen sendes videre.

### Lese nye meldinger

Antallet nye meldinger vises på «Hjem»-skjermen og når du blar til «Meldinger» på listen med apper. Meldingen som leses opp når telefonen går ut av **Standby**, kan om ønskelig settes opp til å inneholde antall nye meldinger. Dette blir forklart i avsnittet ***«Opplesning»*** i kapittelet «*Innstillinger*».

Som standard vil de nye meldingene vises når du åpner «Meldinger»-appen. Bruk **Opp**- eller **Ned**-tastene for å bla i meldingene og trykk på **OK**-tasten ved de som er «Ulest». Nye meldinger er sortert i kronologisk rekkefølge med de siste meldingene øverst.

Greit å vite: Varsling om nye meldinger blir borte når du har åpnet de nye meldingene. Disse meldingenes status endres dermed fra «Ulest» til «Lest».

### Svare på en melding

Fra hovedskjermen for «Meldinger»-appen bruker du **Opp**- eller **Ned**-tastene for å bla til meldingen du vil besvare. Trykk på **OK**-tasten for å få vist en liste med valgmulighetene du har for denne meldingen. Bruk **Opp**- eller **Ned**-tastene for å bla til «Svar» og trykk på **OK**-tasten. Inntastingsfeltet for inntasting av meldingstekst blir nå vist. Registrér teksten i inntastingsfeltet enten ved å bruke nummertastene eller å benytte innlesnings-funksjonen, og trykk på **OK**-tasten når du er ferdig. Svarmeldingen blir nå sendt. Så fort meldingen er sendt, vil MiniVision vise innholdet i «Innboks» på nytt.

### Slette en melding

Fra en av kategoriene eller mappene for «Meldinger»-appen bruker du **Opp**- eller **Ned**-tastene for å bla til meldingen du vil slette.

Trykk på **OK**-tasten, en liste med valgmulighetene du har for denne meldingen blir vist. Bruk **Opp**- eller **Ned**-tastene for å bla til «Slette» og trykk på **OK**-tasten. Et vindu for bekreftelse av sletting vises, bruk **Opp**- eller **Ned**-tastene for å bla til «Ja» og trykk deretter på **OK**-tasten. Hvis du ombestemmer deg og ikke vil slette meldingen likevel, blar du i stedet til «Nei» og bekrefter med **OK**-tasten. Etter en kort melding med bekreftelse for sletting vil MiniVision vise innholdet i «Innboks» på nytt.

### Slette alle meldinger

Fra hovedskjermen for «Meldinger»-appen trykker du på **Meny**-tasten, blar med **Opp**- eller **Ned**-tastene til «Slett alle» og trykker på **OK**-tasten. Et vindu for bekreftelse av sletting vises, bruk **Opp**- eller **Ned**-tastene for å bla til «Ja» og trykk deretter på **OK**-tasten. Hvis du ombestemmer deg og ikke vil slette alle meldinger likevel, blar du i stedet til «Nei» og bekrefter med **OK**-tasten. Etter en kort melding med bekreftelse for sletting går MiniVision tilbake til visning av meldinger igjen, denne listen er nå tom.

### Opprette en kontakt fra et ukjent telefonnummer

Dersom du mottar en melding fra et ukjent nummer eller nummer som ikke er lagret på MiniVision, kan du legge dette nummeret til i kontaktlisten fra «Meldinger»-appen. Bruk **Opp**- eller **Ned**-tastene og bla til en melding fra det ukjente nummeret.

Trykk på **OK**-tasten for å få vist en liste med de valgmulighetene du har for denne meldingen. Bruk **Opp**- eller **Ned**-tastene for å bla til «Legg til som kontakt» og trykk på **OK**-tasten. Vinduet for opprettelse av kontakter vises, her er nummeret allerede fylt ut. Gå videre frem som forklart i avsnittet ***«Opprette en kontakt****»* for å legge inn navn etc.

### Ringe en kontakt

Dersom du vil ringe til en kontakt, anbefaler vi å gjøre dette fra appen ***«Telefon***». Du kan likevel gjøre dette fra «Meldinger»-appen som følger:

Fra hovedskjermen for «Meldinger»-appen bruker du **Opp**- eller **Ned**-tastene og blar til en av meldingene fra kontakten du vil ringe til.

Trykk på **OK**-tasten for å få vist en liste med de valgmulighetene du har for denne enkeltmeldingen. Bruk **Opp**- eller **Ned**-tastene for å bla til «Ring til» og bekreft med **OK**-tasten. Oppringningen blir nå startet.

### Innstillinger

Innstillinger for «Meldinger»-appen åpnes ved å trykke på **Meny**-tasten fra appens hoved-skjerm. Bruk deretter **Opp**- eller **Ned**-tastene for å bla til «Innstillinger» og trykk på **OK**-tasten. Menyen «Innstillinger» åpnes nå, denne har følgende menypunkter:

* **Meldings-visning**: Herfra velger du om MiniVison skal benytte «Samtale-visning» eller «Kronologisk visning». Som standard er «Samtale-visning» brukt. Videre forklaring finner du i innledningen til kapittelet ***«Meldinger»****.*
* **Leveringsrapporter**: Herfra kan du velge å motta et leveringssignal når meldingen er levert til mottakeren. Status for meldingen vil da endres fra «Sendt» til «Levert» når mottakeren får den. Som standard er «Leveringsrapporter» slått av. Trykk på **OK**-tasten for å slå dette på.
* **Varsling**: Innstilling for varsling ved mottak av ny melding. Her er det to menypunkter:
	+ **Modus**: Herfra kan du endre hvilken varslingsform som skal benyttes når du mottar en ny melding. Fire varslingsformer er tilgjengelige, disse er «Intet», «Vibrasjon», «Lydsignal» og «Lydsignal og vibrasjon». Som standard er «Lydsignal» brukt. Trykk på **OK**-tasten for å endre varslingstype, bruk så **Opp**- eller **Ned**-tasten for å bla mellom valgmulighetene og bekreft med OK-tasten.
	+ **Lydsignal**: Herfra bestemmer du hvilket lydsignal som skal benyttes når du mottar en ny melding. Som standard er lydsignalet «Adara» brukt. Trykk på **OK**-tasten for å endre lydsignalet, bruk så **Opp**- eller **Ned**-tasten for å bla mellom tilgjengelige lydsignaler og bekreft med **OK**-tasten. Valgt signal blir lagret og skjermen for «Varsling» vises på nytt.

Greit å vite: Du kan ha dine egne varslingslyder på MiniVision, til dette benyttes MP3-filer. Dersom du ønsker dette, kobler du MiniVision sammen med en PC vha. den medfølgende USB-kabelen. MiniVision vises nå som en ekstern disk. Åpne mappen «MiniVision» og deretter «Intern lagring» for å få vist innholdet i telefonens interne minne. Kopiér varslingslyden din til mappen «Notifications», denne varslingslyden kan nå velges når du endrer varslingslyd, og dens navn er tittelen på MP3-filen.

* **SMS-servicesenter:** Her kan du sette inn nummeret til senteret for mottak og sending av tekstmeldinger. Dette nummeret er spesifikt for hver enkelt teleoperatør, og blir som standard automatisk hentet fra SIM-kortet som er montert i MiniVision. Trykk på **OK**-tasten dersom du vil endre nummeret.
* **Tilbakestille APN-innstillingene:** Herfra kan du tilbakestille tilgangspunktnavnet (APN) som benyttes ved tilkobling til internett og mottak av MMS over mobildata.

## Alarm

«Alarm»-appen fungerer som en vekkerklokke der du kan ha flere alarmer gående samtidig, f.eks. en som gjelder for ukedagene og en annen i helgene.
Fra hovedskjermen for appen «Alarm» vises en oversikt for alarmene som er lagt inn på MiniVision. Alarmene er sortert i kronologisk rekkefølge, og har formatet «klokkeslett», «status» (enten av eller på), «ringetone» og «repetisjon» (valg av hvilke dager alarmen skal ringe). Som standard er to alarmer forhåndsinnstilt:

8:30 – Av – mandag, tirsdag, onsdag, torsdag, fredag.

9:00 – Av – lørdag, søndag.

Disse alarmene kan endres etter dine egne ønsker eller nye kan opprettes.

### Opprette en alarm

Fra hovedskjermen for «Alarm»-appen trykker du på **Meny**-tasten, blar til «Legg til alarm» med **Opp**- eller **Ned**-tastene og trykker på **OK**-tasten.

En skjerm for opprettelse av alarmer blir nå vist, denne har følgende felter:

* **På/ Av:** Her får du vist status for alarmen, enten av eller på. Når du oppretter en alarm vil den som standard slås på. Trykk på **OK**-tasten for å slå alarmen av eller på.
* **Klokkeslett:** Her kan du stille inn klokkeslett for alarmen. Som standard vil gjeldende klokkeslett avrundet til nærmeste 5 minutter benyttes. Trykk på **OK**-tasten for å endre klokkeslettet. Første trinn er valg av timer, bruk **Opp**- eller **Ned**-tastene for å bla i timene og trykk på **OK**-tasten for å bekrefte. Andre og siste trinn er minuttene, bruk **Opp**- eller **Ned**-tastene for å bla i antall minutter og trykk på **OK**-tasten for å bekrefte. Klokkeslettet blir nå lagret og opprettelses-skjermen for alarmen vist igjen.
* **Ringetone**: Herfra kan du bestemme ringelyd eller varslingslyd for alarmen. Som standard blir lyden «Cesium» brukt. Trykk på **OK**-tasten for å endre alarmlyden. Bruk **Opp**- eller **Ned**-tastene for å bla i listen med tilgjengelige lyder, disse spilles automatisk av etter hvert som du blar, og trykk på **OK**-tasten for å bekrefte. Alarmlyden blir nå lagret og skjermen for opprettelse av alarm vist på nytt.

Greit å vite: Du kan ha dine egne alarmlyder på MiniVision, til dette benyttes MP3-filer. Dersom du ønsker dette, kobler du MiniVision sammen med en PC vha. den medfølgende USB-kabelen. MiniVision vises nå som en ekstern disk. Åpne mappen «MiniVision» og deretter «Intern lagring» for å få vist innholdet i telefonens interne minne. Kopiér ringelyden din til mappen «Alarms», denne alarmlyden kan nå velges når du endrer alarmlyd, og dens navn er tittelen på MP3-filen.

* **Repetisjon**: Her kan du bestemme hvordan alarmen skal gjentas på ukens dager. Som standard brukes ingen gjentagelse, dette betyr at alarmen kun vil ringe én gang på innstilt klokkeslett.
Du kan likevel stille inn alarmen slik at den ringer hver dag eller kun på enkelte ukedager. Trykk på **OK**-tasten for å endre innstilling for repetisjon av alarmen. En skjerm med alle ukedagene vises. Bruk **Opp**- eller **Ned**-tastene til å bla mellom ukedagene og trykk på **OK**-tasten for å endre status til «Valgt» (påslått). Gjenta dette for de andre dagene alarmen skal ringe, og trykk på **Tilbake**-tasten for å gå tilbake til opprettelsesskjermen for alarmer. Legg merke til at hver gang du trykker på **OK**-tasten endres verdien fra «Valgt» (påslått) til «Ikke valgt» (avslått) og omvendt.

Når du er ferdig med innstillingene for alarmen, trykker du på **Meny**-tasten, blar med **Opp**- eller **Ned**-tastene til «Lagre» og bekrefter med **OK**-tasten.
Et vindu med bekreftelse for opprettelsen blir nå vist, og en melding med hvor lenge det er til alarmen ringer blir lest opp.

Greit å vite: Dersom du har registrert minst ett felt, vil alarmen også lagres hvis du trykker på **Tilbake**-tasten.

### Stoppe en alarm

Når en alarm ringer, vil en skjerm med følgene valgmuligheter vises:

* Klokkeslett: Viser innstilt klokkeslett for alarmen.
* Slå av: Avslutter alarmen.
* Utsett: Stopper alarmen midlertidig og ny varsling skjer 10 minutter senere.

Bruk **Opp**- eller **Ned**-tastene til å bla til «Slå av» eller «Utsett» og trykk på **OK**-tasten for å bekrefte. Alarmen slås også av dersom du trykker på **Tilbake**-tasten.

### Endre en alarm

Fra hovedskjermen for «Alarm»-appen, blar du i de registrerte alarmene med **Opp**- eller **Ned**-tastene og trykker på **OK**-tasten ved alarmen du vil endre.
Alarmen åpnes nå i endringsvisning, bruk **Opp**- eller **Ned**-tastene for å bla til feltet du ønsker å endre, disse feltene vises i følgende rekkefølge: «Status» (Av eller På), «Klokkeslett», «Ringetone» og «Repetisjon».
Gå deretter frem som forklart i ***«Opprette en alarm»***.

Når du har lagt inn alle endringene som trengs for alarmen, trykker du på **Meny**-tasten for å få vist valgmulighetene for alarmen. Bruk **Opp**- eller **Ned**-tastene til å bla til «Lagre» og trykk på **OK**-tasten for å bekrefte.

Greit å vite: Dersom du har endret minst ett felt, vil alarmen også lagres dersom du trykker på **Tilbake**-tasten.

Dersom du ikke vil lagre endringene som er gjort for alarmen, trykker du på **Meny**-tasten for å få vist valgmulighetene for alarmen, blar til «Forkast endringene» med **Opp**- eller **Ned**-tastene og trykker på **OK**-tasten.

### Slå en alarm av eller på

Fra hovedskjermen for «Alarm»-appen, blar du i de registrerte alarmene med **Opp**- eller **Ned**-tastene og trykker på **OK**-tasten ved alarmen du ønsker å slå av eller på.

Alarmen åpnes nå i endringsvisning, bruk **Opp**- eller **Ned**-tastene til å bla til feltet «Av» eller «På» og trykk på **OK**-tasten for å endre status fra av til på eller omvendt.
Trykk på **Tilbake**-tasten for å lagre endringen.

### Slette en alarm

Fra hovedskjermen for «Alarm»-appen, blar du i de registrerte alarmene med **Opp**- eller **Ned**-tastene og trykker på **OK**-tasten ved alarmen du ønsker å slette. Alarmen åpnes nå i endringsvisning. Trykk på **Meny**-tasten for å få vist valgmulighetene for alarmen, bruk **Opp**- eller **Ned**-tastene til å bla til «Slette» og trykk på **OK**-tasten. Et bekreftelses-vindu blir nå vist, bruk **Opp**- eller **Ned**-tastene for å bla til «Ja» og trykk på **OK**-tasten. Dersom du likevel ikke vil slette alarmen, bruker du i stedet **Opp**- eller **Ned**-tastene til å bla til «Nei» og trykker på **OK**-tasten.

### Slette alle alarmer

Fra hovedskjermen for «Alarm»-appen, trykker du på **Meny**-tasten, bruker **Opp**- eller **Ned**-tastene til å bla til «Slett alle» og trykker på **OK**-tasten. Et bekreftelses-vindu blir nå vist, bruk **Opp**- eller **Ned**-tastene til å bla til «Ja» og trykk på **OK**-tasten. Dersom du likevel ikke vil slette alle alarmene, bruker du i stedet **Opp**- eller **Ned**-tastene for å bla til «Nei» og trykker på **OK**-tasten.

## Kalender

Med «Kalender»-appen kan du holde styr på avtaler og andre hendelser som f.eks. bursdager og andre viktige dager.
Fra hovedskjermen for appen vises alle hendelser du har registrert på MiniVision. Hendelsene er sortert kronologisk, og hver hendelse har formatet: «Tittel», «Dato» og «Klokkeslett». Som standard er ingen hendelser registrert.

### Opprette en hendelse

Fra hovedskjermen for «Kalender»-appen trykker du på **Meny**-tasten, blar til «Ny hendelse» med **Opp**- eller **Ned**-tastene og trykker igjen på **OK**-tasten.
En skjerm for opprettelse av en hendelse åpnes der følgende felter kan registreres:

* **Tittel**: Her kan du sette inn en tittel på hendelsen. Som standard har hendelsene ingen tittel. Trykk på **OK**-tasten for å åpne inntastingsfeltet for å legge inn tittel. Tast inn ønsket tekst og trykk på **OK**-tasten for å lagre tittelen og gå tilbake til opprettelses-skjermen for hendelsen.
* **Dato**: Her kan du legge inn datoen for hendelsen. Som standard er datoen satt til dagens dato. Trykk på **OK**-tasten for å endre datoen. Første trinn er valg av årstall, bruk **Opp**- eller **Ned**-tastene til å bla i årstallene og trykk på **OK**-tasten for å bekrefte. Andre trinn er måneden, bruk **Opp**- eller **Ned**-tastene til å bla i månedene og trykk på **OK**-tasten for å bekrefte. Tredje og siste trinn er valg av dag, bruk **Opp**- eller **Ned**-tastene til å bla i dagene og trykk på **OK**-tasten for å bekrefte. Datoen vil nå bli lagret og opprettelses-skjermen for hendelsen vist igjen.
* **Klokkeslett**: Her kan du legge inn klokkeslett for hendelsen. Som standard er klokkeslettet satt til gjeldende klokkeslett avrundet til nærmeste 5 minutter. Trykk på **OK**-tasten for å endre klokkeslettet. Første trinn er valg av timer, bruk **Opp**- eller **Ned**-tastene til å bla i timene og trykk på **OK**-tasten for å bekrefte. Andre og siste trinn er minuttene, bruk **Opp**- eller **Ned**-tastene til å bla i antall minutter og trykk på **OK**-tasten for å bekrefte. Klokkeslettet blir nå lagret og opprettelses-skjermen for hendelsen vist igjen.
* **Gjentagelse**: Her kan du om ønskelig legge inn gjentagelse for hendelsen. Som standard blir «Én gang» brukt, dette betyr at hendelsen gjelder én gang og aldri blir gjentatt.
Dersom dette er en hendelse som gjentas med nærmere intervaller, kan du likevel programmere f.eks. «Hver uke» eller «Hver måned».

Trykk på **OK**-tasten for å endre gjentagelsen. Seks forskjellige intervaller kan velges, disse er «Én gang», «Hver time», «Hver dag», «Hver uke», «Hver måned» og «Hvert år». Bruk **Opp**- eller **Ned**-tastene til å bla i listen med tilgjengelige intervaller, og trykk på **OK**-tasten for å bekrefte.

* **Påminnelse**: Her kan du bestemme når varsling om hendelsen skal skje. Sju tidspunkter kan velges, og disse er «På tidspunktet», «5 minutter før», «10 minutter før», «30 minutter før», «1 time før», «Dagen før» og «2 dager før». Som standard blir «På tidspunktet» brukt. Trykk på **OK**-tasten for å endre verdi, bruk **Opp**- eller **Ned**-tastene til å bla i listen med tilgjengelige påminnelsestidspunkter, og trykk på **OK**-tasten for å bekrefte.
* **Ringelyd**: Herfra kan du bestemme ringelyd eller varslingslyd for hendelsen. Trykk på **OK**-tasten for å endre ringelyd. Bruk **Opp**- eller **Ned**-tastene til å bla i listen med tilgjengelige lyder, disse spilles automatisk av etter hvert som du blar, og trykk på **OK**-tasten for å bekrefte. Ringelyden blir nå lagret og skjermen for opprettelse av hendelse vist på nytt.

Greit å vite: Du kan ha dine egne ringelyder på MiniVision, til dette benyttes MP3-filer. Dersom du ønsker dette, kobler du MiniVision sammen med en PC vha. den medfølgende USB-kabelen. MiniVision vises nå som en ekstern disk. Åpne mappen «MiniVision» og deretter «Intern lagring» for å få vist innholdet i telefonens interne minne. Kopiér ringelyden din til mappen «Ringtones», denne ringelyden kan nå velges når du endrer ringelyd, og dens navn er tittelen på MP3-filen.

Når du har registrert alle ønskede felter for hendelsen, trykker du på **Meny**-tasten for å få vist valgmulighetene for hendelsen, bruker **Opp**- eller **Ned**-tastene til å bla til «Lagre» og bekrefter til slutt med **OK**-tasten for å lagre hendelsen.

Greit å vite: Dersom du har registrert minst ett av feltene og trykker på **Tilbake**-tasten, vil også dette gjøre at hendelsen blir lagret.

### Stoppe påminnelse eller alarm om hendelse

Når varsling om en hendelse starter, vil en skjerm med følgene valgmuligheter vises:

* Tittel: Viser hendelsens tittel.
* Slå av: Avslutter varsling om hendelsen.
* Utsett: Stopper varslingen midlertidig og ny varsling skjer 10 minutter senere.

Bruk **Opp**- eller **Ned**-tastene til å bla til «Slå av» eller «Utsett» og trykk på **OK**-tasten for å bekrefte. Varslingen stoppes også dersom du trykker på **Tilbake**-tasten.

Greit å vite: MiniVision må være påslått eller i **Standby** på hendelsens tidspunkt for at varsling om den skal skje. Om MiniVision er helt avslått på hendelsestidspunktet, vil ikke varsling kunne skje.

### Endre en hendelse

Fra hovedskjermen for «Kalender»-appen, blar du i de registrerte hendelsene med **Opp**- eller **Ned**-tastene og trykker på **OK**-tasten ved hendelsen du ønsker å endre.
Hendelsen åpnes nå i endringsvisning. Bla til feltet du ønsker å endre med **Opp**- eller **Ned**-tastene, disse feltene har følgende rekkefølge «Tittel», «Dato», «Klokkeslett», «Gjentagelse», «Påminnelse» og «Ringelyd».

Gå deretter frem som forklart i ***«Opprette en hendelse»***.
Når du har lagt inn alle endringene som trengs for hendelsen, trykker du på **Meny**-tasten for å få vist valgmulighetene for hendelsen. Bruk **Opp**- eller **Ned**-tastene til å bla til «Lagre» og trykk på **OK**-tasten for å bekrefte.

Greit å vite: Dersom minst ett felt er blitt endret, kan du også lagre hendelsen ved å trykke på **Tilbake**-tasten. Dersom du ikke vil lagre endringene som er blitt gjort, trykker du på **Meny**-tasten, bruker **Opp**- eller **Ned**-tastene til å bla til «Forkast endringene» og bekrefter med **OK**-tasten.

### Slette en hendelse

Fra hovedskjermen for «Kalender»-appen, blar du i de registrerte hendelsene med **Opp**- eller **Ned**-tastene og trykker på **OK**-tasten ved hendelsen du ønsker å slette. Hendelsen åpnes nå i endringsvisning. Trykk på **Meny**-tasten for å få vist valgmulighetene for hendelsen, bruk **Opp**- eller **Ned**-tastene til å bla til «Slette» og trykk på **OK**-tasten. Et bekreftelses-vindu blir nå vist, bruk **Opp**- eller **Ned**-tastene til å bla til «Ja» og trykk på **OK**-tasten. Dersom du likevel ikke vil slette hendelsen, bruker du i stedet **Opp**- eller **Ned**-tastene til å bla til «Nei» og trykker på OK-tasten.

### Slette alle hendelser

Fra hovedskjermen for appen «Kalender», trykker du på **Meny**-tasten, bruker **Opp**- eller **Ned**-tastene til å bla til «Slett alle» og trykker på **OK**-tasten. Et bekreftelses-vindu blir nå vist, bruk **Opp**- eller **Ned**-tastene til å bla til «Ja» og trykk på **OK**-tasten. Dersom du likevel ikke vil slette alle hendelsene, bruker du i stedet **Opp**- eller **Ned**-tastene til å bla til «Nei» og trykker på **OK**-tasten.

### Finne en hendelse

Fra hovedskjermen for «Kalender»-appen taster du vha. nummertastene inn tittelen på hendelsen du vil finne. Etter hvert som du taster inn bokstavene, vil en sortert liste med hendelser vises. Bruk så **Opp**- eller **Ned**-tastene til å bla til hendelsen du søker.

En inntastet bokstav kan slettes ved å trykke på **Tilbake**-tasten.

Når du har funnet den ønskede hendelsen, kan du trykke på **OK**-tasten for å få vist detaljerte opplysninger om hendelsen.

## FM-radio

Med «FM-radio»-appen kan du høre på radiosendinger på FM-båndet. I skrivende stund er dette i Norge kun brukt av nærradiostasjoner.

### Høre på radioen

Koble til hodetelefonene på MiniVisions høyre sidekant når du vil høre på FM-radio, disse fungerer som antenne for mottakeren, og uten disse vil det være svært dårlig mottak.

* **OK**-tasten brukes til å pause avspillingen og å starte den igjen.
* **Opp**-tasten hopper 0,1MHz oppover i frekvensbåndet.
* **Ned**-tasten hopper 0,1MHz nedover i frekvensbåndet.

Greit å vite: Et langt trykk på **Opp**-tasten hopper automatisk til neste tilgjengelige stasjon, mens et langt trykk på **Ned**-tasten hopper til forrige stasjon.

### Legge en radio-stasjon til som favoritt

Når du hører på en radiostasjon, kan du ved å trykke langt på en av nummertastene fra **1** til **9** lagre stasjonen som favoritt på samme tast.
Når du senere vil høre på en slik favorittstasjon, trykker du kort på tasten som stasjonen er lagret under.

**Meny**-tasten brukes til å vise listen med favorittstasjoner du har registrert. Trykk på **Opp**- eller **Ned**-tastene for å bla i denne listen, og trykk på **OK**-tasten ved ønsket stasjon for å starte avspilling av denne.

## Fargeindikator (gjelder ikke MiniVision Lite)

Ved hjelp av «Fargeindikator»-appen kan MiniVision brukes til å gjenkjenne farger på gjenstander der du befinner deg. Når du åpner appen får du tre valgmuligheter:

### Les opp farge

Fra dette punktet vil MiniVision ved hjelp av sitt kamera lese opp fargen på gjenstander den holdes mot. Opplesning av fargen blir gjentatt hvert andre sekund og ellers når fargen endrer seg.
Du oppnår best resultat fra fargegjenkjenningen dersom telefonen er utstyrt med silikondekselet sitt, og legger hovedkameraet på dens bakside ned mot gjenstanden du ønsker å vite fargen på.

Følgende farger kan gjenkjennes av MiniVision: Rød, Burgunder, Brun, Oransje, Gul, Gulgrønn, Grønn, Smaragdgrønn, Turkis, Blå, Ultramarin, Lilla, Fuksia, Rosa, Hvit, Grå og Svart.

Noen ganger vil det i tillegg til selve fargen leses opp mer informasjon, f.eks. «blek», «lys», «mørk» eller «svært mørk».

### Finn farge

Fra dette menypunktet kan MiniVision ved hjelp av sitt kamera brukes til å finne en farge. Dette er spesielt nyttig dersom du vet hvilken farge en gjenstand har. Bla i listen med tilgjengelige farger med **Opp**- eller **Ned**-tastene og trykk på **OK**-tasten når du har funnet ønsket farge.
Når du nå sakte beveger MiniVision rundt deg, blir du varslet med et lydsignal når den valgte fargen oppdages. Hvordan du blir varslet kan du bestemme fra menypunktet «Tilbakemelding ved fargesøk».

### Tilbakemelding ved fargesøk

Herfra kan du endre hvordan du varsles når fargen fra «Finn farge» blir funnet. Du har her tre valgmuligheter:

* **Lydsignal**: Lydsignal brukes til å varsle deg når fargen blir gjenkjent.
* **Vibrasjon**: Vibrasjon brukes til å varsle deg når fargen blir gjenkjent.
* **Lydsignal og vibrasjon**: Både lydsignal og vibrasjon brukes til å varsle deg når fargen blir gjenkjent.

## Seddelindikator (gjelder ikke MiniVision Lite)

Ved hjelp av appen «Seddelindikator», kan du bruke MiniVisions kamera til å gjenkjenne sedler og få lest opp valøren.

### Oppdatering av data

Dataene i seddeldatabasen blir regelmessig oppdatert av Kapsys. Når appen startes, kan det derfor være at et oppdateringsvindu vil vises. Bla til «OK» med **Opp**- eller **Ned**-tastene, og bekreft at installasjon av de siste dataene for appen skal installeres. Dette vil forbedre prosessen med gjenkjenning av sedlene.

### Identifisere en seddel

For å få best mulig resultat av seddelgjenkjenningen, anbefaler vi å plassere seddelen på en godt opplyst, jevn overflate og holde telefonen på 20-30 centimeters avstand. Når kameraet på MiniVision oppdager en seddel, vil seddelens valør automatisk bli lest opp og vist på skjermen dersom seddelen finnes i seddeldatabasen. Det er også mulig å identifisere flere sedler i rekkefølge.

## Kalkulator

Ved hjelp av «Kalkulator»-appen kan du utføre enkle regnestykker fra MiniVisions tastatur.

### Utføre regnestykker

Når du vil utføre et regnestykke, bruker du tastene på MiniVision til å taste inn siffer og regnearter i inntastingsfeltet.

* **1**- til **9**-tastene brukes til å taste inn siffer.
* **Stjerne**-tasten brukes til å taste inn regneartene og komma i følgende rekkefølge: pluss, minus, ganget med, dividert på og komma.
* **Firkant**- og **OK**-tasten utfører regnestykket og leser opp svaret.
* **Tilbake**-tasten brukes til å slette det sist inntastede siffer eller regneart i inntastingsfeltet.
* **Meny**-tasten åpner en ny skjerm med menypunktet «Slette», herfra får du slettet alt som er inntastet i inntastingsfeltet.

Greit å vite: Så fort regnestykket er utført, kan du bruke **Opp**- eller **Ned**-tastene for å få gjentatt resultatet. Du kan også får utført et nytt regnestykke der svaret fra forrige regnestykke er første ledd i det nye, dette gjøres ved å taste inn en regneart direkte etter at resultatet fra første regnestykke er blitt lest opp. Fortsett med det neste leddet og trykk på **Firkant**-tasten igjen.

## Stemmeopptaker (gjelder ikke MiniVision Lite)

Med «Stemmeopptaker»-appen kan du opprette lydopptak og senere spille dem av, eksempel på bruk er huske- og handlelister.

### Opprette et notat

Fra hovedskjermen for «Stemmeopptaker»-appen, blar til «Nytt opptak» med **Opp**- eller **Ned**-tastene og trykker på **OK**-tasten. Etter det tredje lydsignalet starter innspilling av opptaket. Les inn med tydelig stemme i nærheten av mikrofonen på MiniVisions nedre endekant. Mens et opptak pågår, kan du benytte følgende taster:

* **Opp**- eller **Ned**-tastene: Leser opp opptakets nåværende lengde.
* **Tilbake**-tasten: Avbryte innspillingen.
* **OK**-tasten: Avslutte og lagre opptaket.

Så fort opptaket er blitt lagret, går MiniVision tilbake til hovedskjermen for «Stemmeopptaker»-appen, og du vil finne igjen opptaket ditt under «Opptaksoversikt».

Greit å vite: Opptakene lagres i mappen «Audio» på det interne minnet på MiniVision.

### Spille av et opptak

Fra appens hovedskjerm blar du til først til «Opptaksoversikt» og trykker på **OK**-tasten, en liste med alle opptakene dine vil nå vises.

Opptakene lagres i kronologisk rekkefølge, og det siste opptaket vises øverst i listen. Navn på opptakene består i rekkefølge av År, Måned, Dato, Timer, Minutter og Sekunder.

Bla i opptakene dine med **Opp**- eller **Ned**-tastene og trykk på **OK**-tasten når du er kommet til opptaket du vi spille av, menyen for avspilling vil nå vises. Fra denne menyen blar du til «Spille av» og trykker igjen på **OK**-tasten. Vent nå til opptaket er ferdig avspilt eller trykk på **Tilbake**-tasten for å avbryte avspillingen.

Greit å vite: Det er mulig å få lest opp detaljerte opplysninger om opptaket ved på avspillingsmenyen å bla til «Detaljer» og deretter trykke på **OK**-tasten.

### Gi et opptak nytt navn

Fra appens hovedskjerm blar du til først til «Opptaksoversikt» og trykker på **OK**-tasten, en liste med alle opptakene dine vil nå vises.

Bla i opptakene dine med **Opp**- eller **Ned**-tastene og trykk på **OK**-tasten når du er kommet til opptaket du vil gi nytt navn, menyen for avspilling vil nå vises. Fra denne menyen blar du med **Opp**- eller **Ned**-tastene til «Gi nytt navn» og trykker igjen på **OK**-tasten. Et inntastingsfelt med opptakets nåværende navn blir nå vist, og her kan du ved hjelp av nummertastene endre navnet, trykk på **OK**-tasten når du er ferdig.

### Slette et opptak

Fra appens hovedskjerm blar du til først til «Opptaksoversikt» og trykker på **OK**-tasten, en liste med alle opptakene dine vil nå vises.

Bla i opptakene dine med **Opp-** eller **Ned-**tastene og trykk på **OK-**tasten når du er kommet til opptaket du vil slette, menyen for avspilling vil nå vises. Fra denne menyen blar du med **Opp**- eller **Ned**-tastene til «Slette» og trykker på **OK**-tasten. Et bekreftelsesvindu åpnes, bla til «Ja» for å slette notatet eller til «Nei» dersom du angrer deg, og bekreft med **OK**-tasten.

### Slette alle opptakene

Dersom du vil slette alle opptakene på telefonen, blar du fra appens hovedskjerm først til «Opptaksoversikt», trykker på OK-tasten og deretter på **Meny**-tasten. På menyen som nå vises er det kun ett punkt, dette er «Slett alle». Trykk på **OK**-tasten. Et bekreftelsesvindu åpnes, bla til «Ja» for å slette notatene eller til «Nei» dersom du angrer deg, og bekreft med **OK**-tasten.

## Notisblokk (gjelder ikke MiniVision Lite)

Med «Notisblokk»-appen kan du opprette, redigere, slette og lese notater i tekst-format. På hovedskjermen for «Notisblokk»-appen vil alle notatene som er opprettet på MiniVision vises. Notatene er sortert i kronologisk rekkefølge der det nyeste vises øverst i listen. Notatene har følgende format: «Innhold», «Opprettelses-dato» og «Opprettelses-klokkeslett». Ved levering finnes det ingen notater på MiniVision.

### Opprette et notat

Fra hovedskjermen for «Notisblokk»-appen, trykker du på **Meny**-tasten, blar til «Nytt notat» med **Opp**- eller **Ned**-tastene og trykker på **OK**-tasten. Inntastingsfeltet for notatet vil nå vises. Skriv inn teksten du ønsker og trykk på **OK**-tasten for å lagre notatet ditt og gå tilbake til hovedskjermen for «Notisblokk»-appen.

Så lenge du holder på med å opprette eller endre et notat, får du ved å trykke på **Meny**-tasten tilgang til følgende valgmuligheter:

* **Lagre**: Lagrer notatet.
* **Forkast endringene**: Forkaster endringene som er gjort i notatet.
* **Slette alt**: Slette hele innholdet i notatet.
* **Kopiér alt**: Merker hele innholdet i notatet for kopiering, opprinnelig tekst blir stående.
* **Klippe ut alt**: Merker hele innholdet i notatet for kopiering, opprinnelig tekst blir klippet bort.
* **Lim inn alt**: Limer inn teksten som du tidligere har kopiert eller klippet ut.

### Lese et notat

Fra hovedskjermen for «Notisblokk»-appen kan du bla i notatene dine med **Opp**- eller **Ned**-tastene. Etter hvert som du blar, vil innholdet i notatene automatisk bli lest opp.

### Endre et notat

Fra appens hovedskjerm blar du ved hjelp av **Opp**- eller **Ned**-tastene til notatet du ønsker å eksportere og trykker på **OK**-tasten for å få vist valgmulighetene for notatet. Bla med **Opp**- eller **Ned**-tastene til «Redigére» og trykk på **OK**-tasten. Opprinnelig tekst vises nå i inntastingsfeltet. Skriv inn endringene du ønsker og trykk på **OK**-tasten for å lagre notatet ditt og gå tilbake til hovedskjermen for «Notisblokk»-appen.

### Slette et notat

Fra appens hovedskjerm blar du ved hjelp av **Opp**- eller **Ned**-tastene til notatet du ønsker å slette og trykker på **OK**-tasten for å få vist valgmulighetene for notatet. Bla med **Opp**- eller **Ned**-tastene til «Slett» og trykk på **OK**-tasten. Et bekreftelsesvindu åpnes, bla til «Ja» for å slette notatet eller til «Nei» dersom du angrer deg, og bekreft med **OK**-tasten.

### Slette alle notatene

Dersom du vil slette alle notatene på telefonen, kan du fra hovedskjermen for «Notisblokk»-appen trykke på **Meny**-tasten, bla til «Slett alle» med **Opp**- eller **Ned**-tastene og trykke på **OK**-tasten. Et bekreftelsesvindu åpnes, bla til «Ja» for å slette notatene eller til «Nei» dersom du angrer deg, og bekreft med **OK**-tasten.

### Søke i notatene

Dersom du husker noe av teksten i et notat, kan du fra hovedskjermen for «Notisblokk»-appen søke i notatene dine etter denne teksten. Bruk nummertastene til å taste inn bokstaver og tegn. Etter hvert som du taster inn tekst, vil de notatene som inneholder søketeksten vises. Bla i disse notatene med **Opp**- eller **Ned**-tastene for å finne notatet du leter etter. Dersom du har tastet inn en feil bokstav, sletter du den ved å trykke på **Tilbake**-tasten.

### Eksportere et notat

Fra appens hovedskjerm blar du ved hjelp av **Opp**- eller **Ned**-tastene til notatet du ønsker å eksportere og trykker på **OK**-tasten for å få vist valgmulighetene for notatet. Bla med **Opp**- eller **Ned**-tastene til «Eksportere» og trykk på **OK**-tasten.

Notatet blir nå lagret i TXT-format i mappen «Note» på MiniVisions interne minne. Koble MiniVision sammen med en PC ved hjelp av USB-kabelen og overfør notatet til PCen.

## Lommelykt

Med «Lommelykt»-appen får du slått på de to LEDene på MiniVisions bakside slik at telefonen fungerer som en lommelykt. LEDene tennes automatisk når du starter «Lommelykt»-appen. Ved å trykke på **OK**-tasten slår du lykten av eller på. Når du avslutter appen, slukkes LEDene automatisk.

Greit å vite: LEDene vil automatisk slukkes dersom MiniVision går i **Standby** eller du besvarer et anrop.

## Værmelding (gjelder ikke MiniVision Lite)

Med «Værmelding»-appen får du værvarsel for stedet der du befinner deg. Legg merke til at MiniVision må være tilkoblet internett enten med Wi-Fi eller mobildata for at appen skal fungere.

### Sjekke værmeldingen

Når «Værmelding»-appen åpnes, vil MiniVision gi deg værmeldingen for samme dag. Bruk **Opp**- eller **Ned**-tastene for å se på varselet for de kommende 5 dagene.

For hver dag vil MiniVision opplyse om nedbør og skyforhold, temperatur og vindhastighet.

Greit å vite: Som standard blir temperaturen lest opp i grader Celcius og vindhastigheten i km. pr. time. Dette kan endres ved at du trykker på **Meny**-tasten og blar til «Britisk» med **Opp**- eller **Ned**-tastene og trykker på **OK**-tasten for å bekrefte, MiniVision vil dermed angi temperatur i grader Fahrenheit og vindhastighet i miles pr. time.

### Se detaljert varsel for en dag

Fra hovedskjermen for «Værmelding»-appen bruker du **Opp**- eller **Ned**-tastene for å bla til dagen du ønsker å se detaljert værvarsel for, og bekrefter så med **OK**-tasten. Bruk så **Opp**- eller **Ned**-tastene for å bla til perioden av dagen du ønsker å se nærmere på, du kan her velge mellom «Morgen», «Ettermiddag», «Kveld» og «Natt», og bekreft igjen med **OK**-tasten. Detaljerte opplysninger om valgt periode bli nå vist og lest opp. Opplysningene kommer i følgende rekkefølge: nedbør og skyforhold, temperatur, vindhastighet og -retning, lufttrykk, luftfuktighet og prosentvist skydekke.

Greit å vite: Værmeldingene oppdateres hver tredje time.

## SOS nødoppringning

MiniVision har egen funksjon for «SOS nødoppringning» som i situasjoner der du trenger hjelp gjør det mulig å foreta nødoppringning eller sende nødmeldinger til inntil 10 personer på en forhåndsprogrammert liste.

Advarsel: KAPSYS kan ikke holdes ansvarlig for direkte eller indirekte skade som måtte oppstå pga. en ikke-fungerende «SOS»-funksjon uansett om årsaken til dette skyldes en feil på selve telefonen eller en feil i mobil-nettverket.

### Aktivere eller deaktivere «SOS»-appen

Med SOS-funksjonen kan det på MiniVision settes opp automatisk handling ved nød-situasjoner, dette kan være i form av oppringning, tekstmelding eller begge deler til personer som du på forhånd har lagt inn på en liste.
Trykk og hold nede **Svar**-tasten i fem sekunder for å starte funksjonen.
Trykk og hold nede **Svar**-tasten i fem sekunder for å stoppe funksjonen.

Greit å vite: Når «SOS»-appen er blitt startet, vil dette vises tydelig på skjermen. Dette vil vare helt til «SOS»-appen avsluttes.

### Innstillinger for «SOS»-funksjonen

Før «SOS»-funksjonen kan brukes, må følgende settes opp:

* **SOS-knapp:** «SOS»-appen aktiveres med å holde **Svar**-tasten nede i fem sekunder. I dette menypunktet bestemmer du om **Svar**-tasten er aktivert, med andre ord om «SOS»-appen skal kunne startes. Som standard er **Svar**-tasten deaktivert.
* **Forsinket oppstart:** Her kan du bestemme hvor lenge du må holde **Svar**-tasten nedtrykket før «SOS»-appen blir aktivert, velg mellom 3 eller 5 sekunder. Som standard er 5 sekunder brukt. Trykk på **OK**-tasten for å endre dette, bla til ønsket forsinkelse med **Opp**- eller **Ned**-tastene og trykk på **OK**-tasten for å lagre verdien.
* **Spill av alarm**: Velg om kraftig lydvarsling skal aktiveres i forbindelse med «SOS»-appen. Som standard er «Spill av alarm» ikke aktivert.
* **Lagre S.O.S.-numre**: Herfra kan du legge inn en liste med kontakter eller telefonnumre som skal benyttes i situasjoner der du har bruk for hjelp. Du kan programmere inntil ti kontakter eller numre, og nød-numrene er nummerert fra 1 til 10. Når «SOS»-appen startes, blir første nummer oppringt eller sendt forhåndsprogrammert tekstmelding til. Deretter følger det andre nummeret etc. helt til det tiende nummeret. Som standard er ingen telefonnumre lagt inn. Bruk **Opp**- eller **Ned**-tastene til å skifte posisjon i listen, og trykk på **OK**-tasten ved ønsket posisjon for å legge inn en kontakt eller telefonnummer. Du får nå følgende to valgmuligheter:
	+ **Fra kontakter**: Herfra kan du legge inn personer som er i kontaktlisten din. Bruk **Opp**- eller **Ned**-tastene for å bla i kontaktlisten og trykk på **OK**-tasten ved ønsket kontakt. Oversikten for nødnumrene vil deretter vises med kontakten din i riktig posisjon.
	+ **Tast inn nummer**: Her kan du legge inn telefonnummer manuelt. Inntastingsfeltet blir åpnet, tast inn nummeret og trykk på **OK**-tasten for å lagre det. Oversikten for nødnumrene vil deretter vises med kontakten din i riktig posisjon.
* **Telefonanrop**: Aktiverer oppringning til de forhåndslagrede numrene. Numrene vil bli oppringt i rekkefølge helt til anropet blir besvart på ett av disse numrene. Som standard er «Telefonanrop» ikke aktivert. Når dette slås på, vil også feltet «Frist for besvarelse» vises.
* **Frist for besvarelse**: Her bestemmer du hvor lenge det skal ringes til hvert av de forhåndslagrede numrene før det kobles videre til neste nummer. Tre verdier er tilgjengelige, disse er «15 sekunder», «30 sekunder» og «45 sekunder». Standardverdi er 30 sekunder. Trykk på **OK**-tasten for å endre dette, bla til ønsket forsinkelse med **Opp**- eller **Ned**-tastene og trykk på **OK**-tasten for å lagre verdien.
* **Send melding**: Aktiverer varsling i form av tekstmelding til de forhåndsvalgte numrene. Samtlige personer i listen vil motta denne tekstmeldingen. Som standard er «Send melding» ikke aktivert. Når dette slås på, vil også feltet «Meldingstekst» vises.
	+ **Meldingstekst**: Her kan du sette opp meldingen som blir sendt i tilfelle «SOS»-appen startes. Som standard er meldingen «S.O.S.-MELDING» brukt. Trykk på **OK**-tasten for å åpne inntastingsfeltet og endre meldingen, tast inn ønsket tekst og trykk på **OK**-tasten for å lagre meldingen.

## Innstillinger

Fra «Innstillinger»-appen kan mange av MiniVisions funksjoner slås av eller på, og ellers kan mange innstillinger endres. MiniVision har mange forhåndsprogrammerte innstillinger som kan endres, f.eks. klokke og dato, språk og skjerm.
Under «Innstillinger» finnes flere kategorier med innstillinger, disse er «Skjerm», «Opplesning», «Bluetooth», «Wi-Fi», «Mobil-nettverk», «Sikkerhet», «Språk», «Tastatur», «Dato og klokke» og «Om telefonen».

### Skjerm

I denne innstillingskategorien finner du innstillinger i forbindelse med hva som vises på skjermen:

* **Lysstyrke**: Endre lysstyrken på skjermen, fem forskjellige nivåer er tilgjengelige: «Svakest», «Svak», «Middels», «Sterk» og «Sterkest». Som standard på MiniVision er «Middels» brukt. Trykk på **OK**-tasten for å endre nivået, bruk **Opp**- eller **Ned**-tastene for å bla til ønsket nivå og trykk på **OK**-tasten for å lagre verdien.

Greit å vite: Lysstyrken på skjermen vil påvirke strømforbruket på telefonen. Jo høyere lysstyrken er, jo høyere er strømforbruket og altså kortere er brukstiden.

* **Hvilemodus**: Her kan du bestemme hvor lang tiden skal være før MiniVision går i **Standby.** Du kan velge mellom sju verdier, dette er: «15 sekunder», «30 sekunder», «1 minutt», «2 minutter», «5 minutter», «10 minutter» og «30 minutter». Som standardverdi er «1 minutt» brukt. Trykk på **OK**-tasten for å endre tiden, bruk **Opp**- eller **Ned**-tastene for å bla til ønsket verdi og trykk på **OK**-tasten for å lagre verdien.

Greit å vite: Lengden på tiden det går før telefonen går i **Standby** vil påvirke strømforbruket på telefonen. Jo lengre tiden er, jo høyere er strømforbruket og altså kortere er brukstiden.

* **Skrifttype:** Herfra kan du velge hvilken skrifttype som skal benyttes på skjermen. Du kan velge mellom følgende 5 skrifttyper: «Standard», «Åpen dyslektisk», «Sammentrukket», «Times» eller «Luciole», som standard er skrifttypen «Standard» brukt. Trykk på **OK**-tasten for å endre skrifttypen, bruk **Opp**- eller **Ned**-tastene for å bla til ønsket type og trykk på **OK**-tasten for å lagre verdien.
* **Skriftstørrelse**: Her kan du endre størrelsen på bokstaver og tegn som vises på skjermen. Fire størrelser kan velges, disse er «Liten» (5 linjer kan da vises på skjermen), «Middels» (4 linjer kan vises), «Stor» (3 linjer kan vises) og «Svært stor» (2 linjer kan vises). Som standard er «Middels» brukt. Trykk på **OK**-tasten for å endre størrelsen, bruk **Opp**- eller **Ned**-tastene for å bla til ønsket størrelse og trykk på **OK**-tasten for å lagre verdien.
* **Fet skrift:** Herfra bestemmer du om det som står på skjermen skal vises med fet skrift. Som standard er «Fet skrift» avslått.
* **Tekst- og bakgrunnsfarge**: Her kan du endre fargene på skrift og bakgrunn for det som vises på skjermen. Seks fargekombinasjoner er tilgjengelige, disse er «Hvitt på svart», «Svart på hvitt», «Blått på gult», «Gult på blått», «Gult på svart» og «Svart på gult». Som standard er «Hvitt på svart» brukt.

Trykk på **OK**-tasten for å endre fargekombinasjon, bruk **Opp**- eller **Ned**-tastene for å bla til ønsket fargekombinasjon og trykk på **OK**-tasten for å lagre verdien.

* **Hastighet for rulletekst**: En tekst som er lengre enn største linjelengde, vil etter et øyeblikk vises med rulletekst. Fra dette punktet kan du endre hastighet for rulleteksten, tilgjengelige verdier er «Veldig treg», «Treg», «Normal», «Fort» og «Veldig fort». Som standard er «Normal» brukt.
Trykk på **OK**-tasten for å endre hastigheten, bruk **Opp**- eller **Ned**-tastene for å bla til ønsket hastighet og trykk på **OK**-tasten for å lagre verdien.
* **Varighet før rulletekst starter**: Herfra kan du stille varigheten før rulleteksten på skjermen starter. Seks forskjellige varigheter kan velges, disse er «0,25 sekunder», «0,5 sekunder», «1 sekund», «2 sekunder», «3 sekunder» og «4 sekunder». Som standard er «1 sekund» brukt. Trykk på **OK**-tasten for å endre varigheten, bruk **Opp**- eller **Ned**-tastene for å bla til ønsket varighet og trykk på **OK**-tasten for å lagre verdien.
* **Mørk skjerm**: Fra dette punktet spesielt for blinde brukere, kan man velge å slå skjermen helt av og på den måten skjule skjerminnholdet for andre og samtidig sørge for at MiniVision bruker enda mindre strøm. Som standard er «Mørk skjerm» slått av.
Trykk på **OK**-tasten for å endre innstilling, bruk **Opp**- eller **Ned**-tastene for å bla til «Ja» eller «Nei», og trykk på **OK**-tasten for å lagre verdien.

Greit å vite: «Mørk skjerm» kan kun brukes når «Skjermleser» er påslått, se videre forklaring nedenfor under «Opplesning».

### Opplesning

I denne innstillingskategorien finner du innstillinger i forbindelse med opplesning av skjermens innhold:

* **Skjermleser:** Herfra kan du slå på eller av opplesning av skjermens innhold. Som standard er «Skjermleser» påslått. Dette betyr at hvert menypunkt du går til med **Opp**- eller **Ned**-tastene, vil bli lest opp. Dersom du slår av «Skjermleser», vil ikke MiniVision lese opp noe som helst, og du vil heller ikke ha tilgang til de andre menypunktene nedenfor.
* **Premium stemmer**: Herfra kan du laste ned stemmer i premium-kvalitet, disse har en merkbart bedre talekvalitet enn stemmen som brukes på MiniVision ved levering. Legg merke til at telefonen må være tilkoblet internett enten via Wi-Fi eller mobildata for å laste ned premium-stemmer.
* **Vil du laste ned og installere premium stemmer**: Gå til «Premium-stemmer» og trykk på OK-tasten. Et vindu åpnes med melding om å bekrefte nedlasting og installasjon av premium stemmer. Bla til «Ja» for å fortsette, og bekreft med **OK**-tasten. Et nytt vindu for valg av stemme vises, velg «Mann» for å laste ned en mannsstemme og «Kvinne» for å laste ned en kvinnestemme, og trykk på **OK**-tasten for å bekrefte start av nedlasting av den nye stemmen. Så fort nedlastingen er fullført, vil et vindu med melding om installasjon av stemmen vises, bla til «OK» og bekreft med **OK**-tasten for å starte installasjon av den nye stemmen. Vær forsiktig, opplesningen blir stoppet så lenge installasjon av stemmen pågår. Telefonen er klar til bruk igjen når opplesningen starter på nytt.

Greit å vite: Som standard vil MiniVision laste ned premium-stemmer i samsvar med gjeldende språk på telefonen. Hvilke stemmer som blir foreslått, kan derfor variere, men på norsk er én kvinnestemme og én mannsstemme tilgjengelig. MiniVision kan kun ha én premium-stemme installert om gangen, og dersom du vil endre stemme må du derfor fjerne kvinnestemmen fra telefonen dersom du heller vil ha en mannsstemme og omvendt.

* **Vil du fjerne premium stemme fra telefonen**: Gå til «Premium-stemmer» og trykk på **OK**-tasten. Dersom en premium-stemme allerede er installert, vil et vindu med melding om å bekrefte sletting av denne stemmen vises. Bla til «Ja» og bekreft med **OK**-tasten for å avinstallere stemmen. Vær forsiktig, opplesningen blir stoppet så lenge avinstallering av stemmen pågår. Telefonen er klar til bruk igjen når opplesningen starter på nytt.
* **Talehastighet:** Her kan du justere hastigheten på talesyntesen. Ni nivåer kan brukes, disse er: «Svært langsom», «Langsom», «Vanlig», «Rask», «Raskere», «Veldig rask», «Superrask», «Hyperrask» og «Raskest». Som standard er «Vanlig» valgt.

Trykk på **OK**-tasten for å endre hastigheten, bruk **Opp**- eller **Ned**-tastene til å bla mellom hastighetsnivåene og bekreft valget ditt med **OK**-tasten.

Greit å vite: Talehastigheten kan også raskt endres fra alle MiniVisions menyer og vinduer med tastatur-snarveiene **Firkant + 4** og **Firkant + 5** for henholdsvis å senke eller øke hastigheten.

* **Opplesning når telefonen vekkes**: Her kan du velge hva som skal leses opp når MiniVision går ut av **Standby.** Inntil seks forskjellige informasjonstyper kan i tillegg til klokkeslettet leses opp, disse er «Dagens dato», «Batterinivå», «Nettverksstatus», «Tapt anrop», «Ny melding» og «Ny software-oppdatering». Som standard blir «Batterinivå», «Tapt anrop», «Ny melding» og «Ny software-oppdatering» lest opp.
Trykk på **OK**-tasten dersom du vil endre hva som leses opp ved vekking. Bla i listen med **Opp**- eller **Ned**-tastene og trykk igjen på **OK**-tasten for å få lest opp aktuell informasjonstype. Trykk på **Tilbake**-tasten for å aktivere valgene dine.
* **Ekko ved inntasting**: Herfra bestemmer du hvordan inntastede bokstaver og tegn skal leses opp ved inntasting i inntastingsfeltet. Du kan velge mellom fire metoder: «Intet ekko» (bokstavene blir ikke lest opp), «Ekko bokstav for bokstav» (hver enkelt bokstav leses opp), «Ekko ord for ord» (ordene leses opp når du taster inn mellomrom), «Ekko bokstav + ord» (hver bokstav leses opp og hele ord leses opp når du taster inn mellomrom). Som standard er «Ekko bokstav for bokstav» brukt. Trykk på **OK**-tasten for eventuelt å bruke en annen metode, bla til ønsket metode med **Opp**- eller **Ned**-tastene og trykk så på **OK**-tasten for å bekrefte.
* **Posisjon i listen**: Herfra bestemmer du om et menypunkts plassering i en liste skal leses opp. Dersom du f.eks. er på menypunkt 2 av en liste med totalt 10 punkter, vil meldingen «2 av 10» leses opp etter navnet på menypunktet. Som standard er «Posisjon i listen» slått av.

### Bluetooth

I denne innstillingskategorien kan du styre tilkoblinger til Bluetooth-tilbehør og -enheter. Som standard på MiniVision er Bluetooth slått av, så første gang du går inn på Bluetooth, har du kun én valgmulighet, nemlig å slå Bluetooth på. Gå inn på «Bluetooth» og trykk på **OK**-tasten igjen ved punktet «Bluetooth» på neste skjerm for å slå på Bluetooth-funksjonen. Følgende menypunkter vil dermed bli synlige:

* **Parrede enheter**: Herfra kan du styre innstillingene for enhetene som allerede er parret med MiniVision. Bla til en av enhetene og trykk på **OK**-tasten for å få vist mer informasjon om denne enheten. Bruk deretter **Opp**- eller **Ned**-tastene for å bla til én av følgende to muligheter:
	+ **Ikke tilkoblet/ Tilkoblet**: Viser status for Bluetooth-enhetene, om de er tilkoblet eller ikke tilkoblet.
	+ **Fraparre**: Opphever forbindelsen mellom en Bluetooth-enhet som tidligere er parret med MiniVision.
* **Skanne etter enheter**: Herfra kan du få MiniVision til å skanne etter Bluetooth-enheter der du befinner deg. Bla i listen med **Opp**- eller **Ned**-tastene, og trykk på **OK**-tasten når du har funnet en enhet du vil parre med MiniVision. Dersom du får beskjed om å taste inn et passord eller en kode, kan du forsøke med «0000» eller «1234», dette er de vanligste kodene, og bekrefte med **OK**-tasten. Hvis ingen av disse fungerer, må du finne korrekt kode i bruksanvisningen for enheten.

Greit å vite: Dersom en bestemt Bluetooth-enhet ikke vises i listen etter at du har skannet etter enheter, må du passe på å sette enheten i Parrings-modus og deretter prøve på nytt.

Det er mulig å tvinge oppstart av nytt søk ved å trykke på **Tilbake**-tasten og deretter gå til «Skanne etter enheter» på nytt.

* **Gi nytt navn**: Herfra kan du endre MiniVisions Bluetooth-navn slik at det blir enklere å identifisere den når du vil koble den sammen med en annen enhet. Som standard er «MiniVision» telefonens Bluetooth-navn. Trykk på **OK**-tasten for å endre dette navnet, gjør ønskede endringer og trykk på **OK**-tasten igjen for å lagre det nye navnet.

Greit å vite: For å øke telefonens brukstid, kan det være lurt å slå av Bluetooth funksjonen når den ikke brukes.

### Wi-Fi

I denne innstillingskategorien kan du styre tilkoblinger til internett via Wi-Fi-nettverk. Wi-Fi kan f.eks. brukes ved oppdatering av softwaren på telefonen, nedlasting av premium-stemmer, ved talestyring og innlesning samt ved bruk av «Værmelding»-appen. Som standard på MiniVision er Wi-Fi slått av, så første gang du går inn på Wi-Fi, har du kun én valgmulighet, nemlig å slå Wi-Fi på. Trykk på **OK**-tasten for å slå på Wi-Fi. Følgende menypunkter vil dermed bli synlige:

* **Status**: Herfra får du vist hvilket nettverk du er tilkoblet. Dersom du ikke er tilkoblet noe Wi-Fi-nettverk, blir du varslet med meldingen «Ikke tilkoblet Wi-Fi».
* **Kjente nettverk**: Herfra kan du styre tilkoblingen til nettverk du allerede har vært tilkoblet. Bla i listen med **Opp**- eller **Ned**-tastene og trykk på **OK**-tasten ved ønsket nettverk for å få vist status for dette. Bruk **Opp**- eller **Ned**-tastene for å velge én av følgende to muligheter:
	+ **Koble til/ Koble fra**: Herfra kan du koble til et nettverk eller koble fra det nettverket du for øyeblikket er tilkoblet.
	+ **Glem nettverket**: Fjerner dette nettverket fra listen med kjente nettverk.
* **Skanne etter nettverk**: Herfra vises en liste med tilgjengelige nettverk der du befinner deg. Bla med **Opp**- eller **Ned**-tastene til det nettverket du vil koble deg til og trykk på **OK**-tasten for å koble til dette nettverket. Dersom nettverket er beskyttet, må du taste inn nettverkets passord, tast i tilfelle inn dette og trykk på **OK**-tasten. MiniVision vil nå forsøke å koble seg til nettverket og hopper deretter tilbake til forrige innstillingsskjerm. Du får beskjed om telefonen klarte å koble seg til eller ikke.

Greit å vite: Mange Wi-Fi-routere har støtte for både 2,4GHz- og 5GHz-båndet. Legg merke til at MiniVision kun har støtte for 2,4GHz-båndet. Dersom ikke nettverket ditt vises når du skanner etter nettverk, må du derfor kontrollere om 2,4GHz-båndet er aktivert på routeren. For å gjøre dette må du gå inn på innstillingene på routeren og sjekke at både 2,4GHz- og 5GHz-båndet er slått på og at disse har forskjellige nettverksnavn eller SSID.

Greit å vite: Dersom du ikke klarte å koble til et nettverk, betyr dette at du sannsynligvis ikke har tastet inn korrekt passord. Kontrollér passordet spesielt med tanke på store og små bokstaver, og prøv å koble til på nytt. Dersom det fremdeles ikke fungerer, går du til «Kjente nettverk», bruker funksjonen «Glem nettverket» og til slutt funksjonen «Skanne etter nettverk». Prøv så å koble til på nytt.

Greit å vite: For å øke telefonens brukstid, kan det være lurt å slå Wi-Fi av når funksjonen ikke brukes.

### Mobil-nettverk

I denne innstillingskategorien styrer du MiniVisions innstillinger for mobilnettverk. SIM-kort må være montert for at menypunktet «Mobil-nettverk» skal vises:

* **Flymodus**: Herfra slår du av alle radiosenderne på MiniVision, dette gjelder Wi-Fi, Bluetooth og mobilnettverk. Som standard er «Flymodus» slått av.
* **Mobildata**: Herfra slår du av og på bruk av data over mobil-nettverket. Som standard for MiniVision er «Mobildata» slått på, Dersom du slår «Mobildata» av, kan du kun benytte innlesning når du er tilkoblet et Wi-Fi-nettverk, dette gjelder også nedlasting av premium-stemmer og oppdateringer for softwaren samt appen «Værmelding».
* **Dataroaming**: Herfra kan du slå av eller på bruk av internett når du benytter «fremmede» operatørers mobilnettverk, dette vil vanligvis kun gjelde når du er utenlands. Som standard er «Dataroaming» slått på.

Greit å vite: For enkelte nettleverandører er det for å få internett-tilgang påkrevet å slå på dataroaming selv om du befinner deg innenlands.

### Sikkerhet

I denne innstillingskategorien kan du styre MiniVisions innstillinger som har med sikkerheten på telefonen å gjelde, f.eks. PIN-koden:

* **Konfigurere SIM-kort-lås**: Dette menypunktet vises kun når det er montert SIM-kort i MiniVision. Herfra kan du slå av bruk av PIN-kode eller endre den. To punkter er tilgjengelige:
	+ **Kreve PIN-kode**: Herfra bestemmer du om SIM-kortet ditt er låst eller ikke. Dersom du slår av «Kreve PIN-kode», trenger du ikke lenger å taste inn PIN-koden når telefonen slås på.
	+ **Endre SIM-PIN-kode**: Her kan du endre PIN-koden for SIM-kortet ditt. Tast inn den gamle PIN-koden med tastaturet og trykk på **OK**-tasten. I neste vindu taster du inn den nye PIN-koden og trykker igjen på **OK**-tasten. Til slutt taster du inn den nye PIN-koden på nytt før du bekrefter endringene med **OK**-tasten.
* **Telefon-lås**: Legger til ytterligere en låseskjerm som vises når telefonen går ut av **Standby**. Du har her følgende tre valgmuligheter:
	+ **Ingen**: Bruk denne for ikke å benytte telefon-lås. Som standard er denne aktivert.
	+ **Lås opp med kode**: Herfra kan du programmere en firesifret låsekode. Tast inn låsekoden og trykk på **OK**-tasten. Tast inn samme kode nok en gang og trykk igjen på **OK**-tasten som bekreftelse. Når MiniVision senere går ut av **Standby**, må du taste inn denne koden og trykke på **OK**-tasten for å låse opp telefonen for bruk.
	+ **Lås opp med tastaturet**: Låse opp med **Stjerne**-tasten. Når telefonen går ut av **Standby**, må du trykke og holde nede **Stjerne**-tasten for å låse opp telefonen for bruk.
* **Vise passord:** Herfra bestemmer du om PIN-koden og telefonens låsekode skal vises og leses opp. Som standard er «Vise passord» slått på og dette betyr at tegnene som du taster inn både for PIN-kode og låsekode vil vises og leses. Hvis du slår «Vise passord» av, vil MiniVision lese opp «Stjerne» i stedet for disse tegnene, dette for å ivareta din egen sikkerhet.

Greit å vite: PIN-kode og låsekode vil alltid leses opp dersom du har hodetelefoner tilkoblet din MiniVision.

### Språk

I denne innstillingskategorien kan du endre innstilling for språket og talesyntesen på MiniVision.:
Bla i listen med tilgjengelige språk med **Opp**- eller **Ned**-tastene, og trykk på **OK**-tasten når du har funnet ønsket språk. Et bekreftelsesvindu blir åpnet, bla til «Ja» med **Opp**- eller **Ned**-tastene og bekreft med **OK**-tasten.

### Tastatur

I denne innstillingskategorien vises MiniVisions innstillinger som har med tastaturet å gjøre:

* **Tilbakemelding med vibrasjon**: Dersom du ønsker feedback med vibrasjon når et tastetrykk for å bekrefte en handling registreres, kan du få det fra dette menypunktet. Som standard er «Tilbakemelding med vibrasjon» slått av.
* **Tilbakemelding med lyd**: Dersom du ønsker feedback med lydsignal når et tastetrykk for å bekrefte en handling registreres, kan du få det fra dette menypunktet. Som standard er «Tilbakemelding med lyd» slått på.
* **Vibrasjon ved inntasting**: Dersom du ved inntasting i et inntastingsfelt ønsker feedback med vibrasjon, kan du få det fra dette menypunktet. Som standard er «Vibrasjon ved inntasting» slått av.
* **Lydsignal ved inntasting**: Dersom du ved inntasting i et inntastingsfelt ønsker feedback med lydsignal, kan du få det fra dette menypunktet. Som standard er «Lydsignal ved inntasting» slått på.
* **Varighet før et tegn registreres ved inntasting**: For inntasting i et inntastingsfelt kan du herfra bestemme varigheten fra selve tastetrykket til tegnet blir registrert. Fem verdier kan velges, disse er «0,3 sekund», «0,5 sekund», «1 sekund», «2 sekunder» og «3 sekunder». Som standard et «1 sekund» brukt. Trykk på **OK**-tasten for å endre tiden, bruk **Opp**- eller **Ned**-tastene for å bla til ønsket verdi og trykk på **OK**-tasten for å lagre verdien.
* **Besvare et anrop med en av tastene 0 til 9**: Herfra kan du bestemme om det skal være mulig å besvare et anrop ved å trykke på hvilken som helst av nummertastene fra **1** til **9,** dette kan være praktisk for personer med nedsatt førlighet i hendene eller når det er vanskelig å treffe **Svar**-tasten. Som standard er denne innstillingen slått på.
* **Hurtig-tilgang:** Herfra kan du tilordne enten en av MiniVisions apper eller en kontakt til nummertastene. Så fort du har gjort dette, kan du kjapt åpne en app eller ringe til en av kontaktene dine med et langt trykk på aktuell nummertast, legg her merke til **1**-tasten som standard er satt av for talepostkassen din. Bruk **Opp**- eller **Ned**-tastene for å bla til ønsket nummertast, og trykk på **OK**-tasten for å bekrefte. Velg så en av følgende muligheter:
	+ **Ringe kontakt:** Herfra kan du tilordne en av kontaktene til en nummertast. Kontaktlisten din blir vist. Bruk **Opp**- eller **Ned**-tastene for å bla til ønsket kontakt, og trykk på **OK**-tasten for å bekrefte.
	+ **Starte en app**: Herfra kan du tilordne en av MiniVisions 15 apper til en nummertast. Bruk **Opp**- eller **Ned**-tastene for å bla i listen med apper, og trykk på **OK**-tasten for å bekrefte.

Greit å vite: En kontakt eller app kan tilordnes en av nummertastene direkte fra «Hjem»-skjermen. Dette gjør du fra «Hjem»-skjermen med et langt trykk på en nummertast som ennå ikke er blitt tilordnet en kontakt eller app. Skjermen for hurtig-tilgang blir nå vist, og du går videre frem som forklart ovenfor.

### Dato og klokke

I denne innstillingskategorien kan du endre innstillinger som har med MiniVisions klokkeslett og dato å gjøre:

* **Automatisk dato og tid**: Bruk av automatisk dato og klokkeslett fra mobil-nettverket på MiniVision. Som standard er «Automatisk dato og tid» slått på. Trykk på **OK**-tasten for å slå dette av. Følgende menypunkter vil dermed vises:
* **Angi dato**: Herfra kan du stille inn datoen på MiniVision manuelt. Første trinn er innstilling av året, bruk **Opp**- eller **Ned**-tastene for å bla til ønsket årstall og trykk på **OK**-tasten for å lagre verdien. Andre trinn er innstilling av måneden, bruk **Opp**- eller **Ned**-tastene for å bla til ønsket måned og trykk på OK-tasten for å lagre verdien. Siste trinn er innstilling av dato, bruk **Opp**- eller **Ned**-tastene for å bla til ønsket dag og trykk på **OK**-tasten for å lagre verdien.
* **Angi klokkeslett**: Herfra kan du stille klokken på MiniVision manuelt. Første trinn er innstilling av timene, bruk **Opp**- eller **Ned**-tastene for å bla til ønsket antall timer og trykk på **OK**-tasten for å lagre verdien. Andre trinn er innstilling av minuttene, bruk **Opp**- eller **Ned**-tastene for å bla til ønsket antall minutter og trykk på **OK**-tasten for å lagre verdien.
* **Bruk 24-timers format**: Fra dette punktet kan du bestemme om klokken på MiniVision skal ha 24-timers format i stedet for 12-timers format og benytte «før middag» og «etter middag» for å skille i tidsangivelsen. Standardverdi for dette punktet er avhengig av landet du befinner deg i.
* **Automatisk tidssone**: Herfra kan du velge om du vil bruke tidssonen som er definert i mobil-nettverket eller velge annen tidssone manuelt. Trykk på **OK**-tasten for å slå av bruk av automatisk tidssone, og gå deretter inn på menypunktet «Tidssone» som nå er blitt synlig:
	+ **Tidssone:** Her kan du selv velge hvilken tidssone MiniVision skal benytte, bruk **Opp**- eller **Ned**-tastene for å bla til ønsket sone og trykk på **OK**-tasten for å lagre verdien.

### Om telefonen

I denne kategorien kan du få vist status for MiniVision samt oppdatere dens software:

* **Systemoppdateringer**: Fra dette menypunktet kan du via en internett-tilkobling få lastet ned og installert oppdateringer for softwaren på din MiniVision. Det anbefales å bruke Wi-Fi-nettverk til dette for å holde nedlastingstiden nede og spare på dataforbruket for telefon-abonnementet ditt. KAPSYS tilbyr gratis oppdateringer som vil forbedre ytelsen på telefonen din. Bruk gjerne dette menypunktet regelmessig slik at du kan dra nytte av de siste forbedringene for MiniVision. Meldingen «Systemet er nå oppdatert» blir lest opp dersom MiniVision allerede har siste software-versjon installert. Dersom en oppdatering er tilgjengelig, vises et nytt vindu med informasjon om dette. Bruk **Opp**- eller **Ned**-tastene til å bla til «Last ned og installér» og bekreft med **OK**-tasten for å starte nedlastingen. Fremdrift for nedlastingen vises og leses opp. Dersom telefonen under nedlastingen går i **Standby**, kan du trykke på **Legg på**-tasten for å vekke den og få vist nedlastingsskjermen på nytt. Når nedlastingen er fullført, vises en installasjons-skjerm. Bruk **Opp**- eller **Ned**-tastene for å bla til «Installér» og bekreft med **OK**-tasten for å starte installasjonen. På slutten av installasjonen vil MiniVision slås av og startes på nytt etter et par minutter. Vær tålmodig og vent til opplesningen startes igjen før du forsøker å bruke telefonen.

Greit å vite: Hvor lang tid det går før nedlasting av oppdateringen er fullført, vil være avhengig av hastigheten på internett-forbindelsen som benyttes. Dersom det skulle oppstå feil under nedlastingen, må du starte oppdateringen helt på nytt.

* **Status**: viser følgende informasjon om telefonen:
	+ **Batteri status**: Viser batteriets ladestatus.
	+ **Serienummer**: Viser serienummeret på telefonen din.
	+ **IMEI**: Viser IMEI-nummeret på telefonen din.
	+ **Bluetooth adresse**: Viser MAC-adressen for Bluetooth-delen av telefonen.
	+ **MAC-adresse:** Viser MAC-adressen for telefonens Wi-Fi-del.
	+ **SIM-status**: Viser forskjellig informasjon som gjelder SIM-kortet:
		- **Mobil-nettverk**: Viser navnet på operatøren av mobil-nettverket du bruker.
		- **Signal styrke**: Viser gjeldende signal-styrke for mobil-nettverket, enten «Ikke signal», «Svakt», «Bra», «Godt» eller «Sterkt».
		- **Mobil-nettverk-type**: Viser hvilken nettverks-type du benytter, enten «2G», «3G» eller «4G».
		- **Roamer**: Viser om roaming pågår, enten «Ja» eller «Nei».
		- **Eget telefonnummer**: Viser telefonnummeret på SIM-kortet i telefonen.
* **Modellnummer**: Viser navn og nummer for din MiniVision.
* **Tilpasset build-versjon**: Viser hvilken software-versjon du har på telefonen din.

## Tekniske spesifikasjoner

### Mål og vekt:

* **Størrelse**: 124 x 51 x 13 mm (5 x 2 x 0,5 tommer).
* **Vekt**: 100 g.
* **Skjerm**: 2,4 tommer/ QVGA (240 x 320 piksler).

### Hardware:

* **Prosessor**: Dobbelt-kjerne Cortex-A7, opptil 1,0GHz.
* **Plattform**: Qualcomm Snapdragon 250.
* **Internt minne**: RAM 512MB, Flash 4GB.
* **Eksternt minne**: mikro-SD-kort, opptil 32GB.
* **Mobilnettverk**: 4G / 3G / 2G.
* **Trådløs tilkobling**: Wi-Fi og Bluetooth 4.1.
* **SIM-kort-størrelse**: 1 stk. i nano-størrelse.
* **Tilkoblingspunkter**: audio-jack 3,5 mm, mikro-USB.
* **Strømforbruk:**
	+ **Batteri**: 1400mAh Li-ion.
	+ **Standby-tid**: 300 timer.
	+ **Tale-tid:** 7 timer.
* **SAR:**
	+ **Hode:** 0,65 W/Kg
	+ **Kropp:** 1,30 W/Kg.
	+ **Lemmer:** 2,95 W/Kg
* **LED og kamera**: 2 Megapiksler.
* **Funksjoner for ringelyder og vibrasjon.**

## Feilretting

Vær snill og les igjennom punktene nedenfor før du tar kontakt med leverandørens support-avdeling:

* For å sikre best mulig ytelse på enheten din, anbefaler vi å slå den helt av fra tid til annen.
* Vi anbefaler å lade batteriet helt opp slik at høyest mulig ytelse opprettholdes.

### Telefonen vil ikke slå seg på/ skjermen er mørk

* Hold **Legg på**-tasten inne til skjermen slås på.
* Kontrollér at batteriet er oppladet.
* Kontrollér batterikontaktene ved å ta batteriet ut og sette det tilbake på plass, og slå deretter telefonen på igjen.

### Skjermen er vanskelig å lese

* Sørg for at skjermen holdes ren.
* Skjermens lysstyrke kan reguleres etter lysforholdene der du er.

### Telefonen slår seg av på egen hånd

* Trykk på **Legg på**-tasten for å slå telefonen på igjen.
* Kontrollér at batteriet er ladet.

### Telefonen har kort brukstid

* Dersom batteriet skal lades fullt opp, vil dette ta minimum 4 timer.
* For å spare strøm og dermed øke telefonens brukstid, kan Wi-Fi og Bluetooth slås av hvis du ikke trenger å ha dem på. I tillegg kan lysstyrken på skjermen justeres ned.

### Telefonen lades ikke skikkelig opp

* Pass på at batteriet ikke får bli helt utladet.
* Pass på at opplading av batteriet foregår ved normale temperaturforhold, fra 0° til 40°C.
* Kontrollér at batteriet er korrekt montert. Batteriet må være montert før laderen kobles til.
* Pass på å bruke batteri og lader som ble levert sammen med telefonen, eller eventuelt tilsvarende levert fra Kapsys.
* Når du er utenlands, må du passe på at laderen samsvarer med nettspenningen.

### Telefonen vil ikke koble seg til mobil-nettverk

* Prøv å flytte telefonen til et annet sted.
* Sjekk med mobil-operatøren at de har dekning der du befinner deg.
* Kontrollér at ikke telefonen står i «Flymodus».
* Kontrollér hos mobil-operatøren at SIM-kortet ditt er gyldig.
* Hvis mobil-nettverket eventuelt er nede eller overbelastet, må du prøve å koble til på et senere tidspunkt.
* Ta ut SIM-kortet og sett det tilbake på plass.

###  Feil på SIM-kort/ Ingen telefonfunksjoner fungerer

* Kontrollér at SIM-kortet er montert riktig.
* Se om kontaktene på SIM-kortet er skadet eller oppskrapte.

### Jeg kan ikke ringe ut

* Kontroller at nummeret du har tastet inn er korrekt.
* Dersom du ringer til utlandet, må du kontrollere at lands- og områdekodene er korrekte.
* Kontrollér at telefonen er tilkoblet et mobil-nettverk og eventuelt at nettverket ikke er nede eller midlertidig overbelastet.
* Dersom du er utenlands, må du sjekke med mobil-operatøren om abonnementet ditt tillater at du ringer til eller fra utlandet.
* Kontrollér at ikke telefonen står i «Flymodus».

### Jeg kan ikke motta samtaler

* Kontrollér at telefonen er påslått og tilkoblet et mobil-nettverk og eventuelt om nettverket er nede eller midlertidig overbelastet.
* Kontrollér at ikke telefonen står i «Flymodus».

### Samtalekvaliteten er dårlig

* Mens en samtale pågår, kan du regulere lydstyrken med **Venstre**- og **Høyre**-tastene.
* Sjekk status for telefonen med tastekombinasjonen **Firkant + 1**.

### Når jeg velger et nummer fra kontaktlisten, vil ikke telefonen slå nummeret

* Kontrollér om nummeret er korrekt lagret.
* Dersom du ringer fra utlandet, må du kontrollere om korrekt lands-kode er lagret i nummeret.

### De som ringer til meg kommer ikke frem til talepostkassen

* Sjekk om mobil-operatøren leverer slik tjeneste.

### Jeg kommer ikke inn på talepostkassen min

* Kontrollér om nummeret som er registrert for mobil-operatørens talepostkasse-tjeneste er korrekt.
* Dersom mobil-nettverket er nede eller overbelastet, må du prøve igjen senere.

### SIM-kortet er låst

* Hvis du har tastet inn ukorrekt PIN-kode 3 ganger, må du taste inn PUK-koden – denne får du fra teleoperatøren du benytter.

### Hvordan tilbakestille MiniVision

Dersom MiniVision skulle låse seg helt eller du av en eller annen grunn vil tilbakestille telefonen, kan dette gjøres ved å benytte en av siffersekvensene nedenfor. Du gjør dette ved å åpne «Telefon»-appen og bla videre til «Ringe til et nummer» etterfulgt av **OK**-tasten. Tast til slutt en av følgende siffersekvenser og trykk på **OK**-tasten:

o    **\*#111#**: Herfra kan du tilbakestille innstillingene for tilgjengelighet til deres standardverdier.

o    **\*#333#**: Herfra kan du tilbakestille MiniVision helt til fabrikkinnstillingene. Dette vil slette alle personlige data på MiniVision inkludert kontakter, notater, hendelser, Wi-Fi-nettverk etc.

o    **\*#555#**: Herfra åpnes innstilling av språket på telefonen.

## Om dokumentet

Opplysningene i dette dokumentet kan når som helst endres uten forutgående varsel. KAPSYS forbeholder seg retten til å endre innholdet uten ansvar for å informere hverken enkeltpersoner eller andre enheter. KAPSYS fraskriver seg ethvert ansvar for tekniske eller innholdsmessige feil eller utelatelser som måtte finnes i dokumentet, samt direkte eller følgemessige skader som måtte oppstå som følge av innholdet i dokumentet eller anvendelse av dette. KAPSYS har kontinuerlig sikte på å forbedre kvalitet og funksjoner på produktet, og oppfordrer alle interesserte til å besøke sine nettsider [www.kapsys.com](http://www.kapsys.com) for å holde seg informert om de siste oppdateringer om produktets funksjoner og bruk av disse.

Dette produktet oppfyller kravene for CE-merking av apparater for bruk i husholdnings-, næringslivs- eller lette produksjonsmiljøer. Dersom produktet benyttes med hodetelefoner på høyt lydnivå over lengre tid, vil det kunne medføre fare for hørselsskade.

## Om lovanvendelse og garanti

### Sikkerhetsregler og anbefalinger for bruk

* Behandle din MiniVision og dens tilbehør forsiktig, unngå at de ramler ned eller utsettes for støt eller slag.
* Garantien opphører dersom enheten åpnes eller skrus fra hverandre.
* Rengjøring av enheten bør skje med en myk, så vidt fuktet klut. Kjemikalier, rengjøringsmidler eller utstyr med slipende effekt må ikke benyttes.
* Denne enheten er ikke vanntett. Hold den borte fra fukt og sprut fra væsker.
* Ikke bruk enheten i umiddelbar nærhet til kraftige varmekilder, og unngå å oppbevare den i varme, fuktige omgivelser.
* Unngå å bruke enheten der det er sterke magnetiske felter.
* Unngå å bruke enheten dersom skjermen er knust eller sprukket, dette kan forårsake skader.
* Ikke benytt enheten i nærheten av eksplosiver.
* Unngå å bruke enheten på sykehus og spør ansvarlig personale før den benyttes i nærheten av medisinsk utstyr.
* Enheten bør ikke lades dersom omgivelsestemperaturen er under 0°C (32°F) eller over 45°C (113°F).
* Ikke bruk enheten ved svært lave eller høye temperaturer. Temperaturområde for bruk er -10°C (14°F) til +55°C (131°F), temperaturområde ved kortvarig oppbevaring er -20°C (-4°F) til +60°C (140°F) og temperaturområde ved langvarig oppbevaring er -10°C (-14°F) til +25°C (77°F).
* Dersom enheten brukes over lang tid, kan det være at den blir varm.
* For å oppnå best mulig ytelse på enheten, bør du innimellom slå den helt av og ta ut batteriet.

### Helse og sikkerhet

* Hold enheten borte fra barn.
* Dersom du kjører bil, må du alltid holde begge hendene på rattet og føre kjøretøyet på ansvarlig, aktpågivende måte.
* Ta vare på hørselen din. Unngå å utsette ørene dine for lange perioder med høy lydstyrke når du bruker hodetelefoner, høyttalere eller telefoner.
* Dersom du bruker pacemaker eller oppholder deg i nærheten av noen som bruker en slik, kan det være lurt å få råd fra en lege eller produsenten av pacemakeren angående dens kompatibilitet med radiosendere og -mottakere.
* Radiosendere og -mottakere kan forstyrre normal drift på enkelte typer medisinsk utstyr dersom dette ikke er tilstrekkelig skjermet.

### Garanti

Ta kontakt med stedet der du kjøpte enheten dersom det skulle oppstå skade eller feil.

Følgende forhold dekkes ikke av enhetens garanti, dette gjelder uansett hvordan feilen måtte arte seg:

* Normal slitasje på produktet og reduksjon av batteriets kapasitet.
* Skader som følge av utilsiktet bruk, fuktighet eller væskesøl eller at den er blitt utsatt for sterk varme.
* Sprukne eller knuste enheter eller enheter med synlige skader etter hardhendt behandling eller støt.
* Bruk av enheten i strid med anbefalinger, ulykker og uhell, vanskjøtsel, misbruk eller bruk i strid med instruksjonene i bruksanvisningen.
* Kortslutning av batteriet eller bruk av batteriet i andre enheter.
* Anvendelse av tilbehør eller andre tilkoblinger som ikke er anbefalt av Kapsys.
* Skader som resultat av forsøk på reparasjon fra andre enn personell autorisert av produsenten.

Vi anbefaler at du regelmessig tar sikkerhetskopi av dataene lagret på enheten. Leverandøren kan ikke holdes ansvarlig for tap av data dersom det oppstår feil i forbindelse med reparasjoner eller at enheten blir skiftet ut.

Ved feilsituasjoner som måtte oppstå pga. feil på nettverks-tjenester eller på mobil-nettverket, kan ikke full funksjonalitet på enheten eller dens programvare garanteres. For å få hjelp i slike tilfeller må mobil-operatøren kontaktes direkte.

### Om spesifikk absorbsjonsrate

MiniVision er en enhet som benytter radiosendere og -mottakere. Den er blitt utviklet og produsert i samsvar med anbefalte verdier for radiofrekvent stråling gjeldende i EU.
SAR eller Spesifikk absorbsjonsrate er begrepet som EU benytter for angivelse av anbefalte grenseverdier for stråling fra mobiltelefoner.

Maksimale SAR-verdier for denne enheten er som følger:

* Øre: 0,65 W/Kg (i gjennomsnitt for 10g kroppsvev).
* Kropp: 1,30 W/Kg (i gjennomsnitt for 10g kroppsvev).
* Lemmer: 2,95 W/Kg (i gjennomsnitt for 10g kroppsvev).

Grenseverdiene for SAR er i anbefalingene fra ICNIRP satt til 2,0 W/kg i gjennomsnitt for 10g kroppsvev.
I tester for å fastslå enhetens SAR, er den blitt brukt i vanlige posisjoner mens den benytter sin høyeste sertifiserte effekt i alle anvendte frekvensområder. Under bruk vil faktisk SAR-nivå være mye lavere enn de maksimale verdiene fordi enheten kun vil benytte påkrevet effekt for å holde forbindelsen med mobilnettverket. Disse verdiene vil variere som resultat av flere faktorer, bl.a. avstanden til mobilnettverkets nærmeste basestasjon.
Dersom MiniVision brukes som en håndholdt enhet og det ikke brukes handsfree-utstyr, eller den på annen måte oppbevares nært kroppen, anbefales det at å ha enhetens bakside på minst 1,5 cm avstand fra kroppen.
Bruk av handsfree-utstyr eller utstyr med lignende løsning kan endre SAR-verdiene. SAR-verdiene kan også påvirkes av gjeldende testmetoder og rapporteringsformer i hvert enkelt land og aktuelt mobilnettverk.

### Kundeservice

Dersom du trenger flere opplysninger, kan du kontakte leverandøren eller kontakte Kapsys på følgende adresse: Service Clients, KAPSYS – 694 avenue du Docteur Maurice Donat, 06250 MOUGINS SOPHIA ANTIPOLIS, Frankrike.

Du finner flere opplysninger på: [www.kapsys.com](http://www.kapsys.com/)

### Varemerker

Firma- og produktnavn som det refereres til i dette dokumentet og i hurtigguiden, er varemerker, både registrerte og uregistrerte, og tilhører sine respektive eiere som følger:

Kapsys-ordet, -merket og -logoer er registrerte varemerker for Kapsys SAS.

Nuance er registrert varemerke for Nuance Corporation Inc.

Alle merke- og produktnavn er varemerker tilhørende de respektive firmaene

## Oversikt – Navigasjons- og funksjonstastene

Oversikten nedenfor viser de forskjellige funksjonene for navigasjons- og funksjonstastene:

| **Tast.** | **Resultat.** |
| --- | --- |
| Kort trykk på **Svar**-tasten. | Besvarer et innkommende anrop.Åpner Telefon-appen. |
| Langt trykk på **Svar**-tasten. | Starter nødoppringning med ***«SOS»***-appen. |
| Kort trykk på **Legg på**-tasten. | Hopper tilbake til «Hjem»-skjermen.Fra «Hjem»-skjermen settes telefonen i **Standby**. Fra **Standby** vekkes telefonen.Avslutter pågående samtale.Avviser et innkommende anrop. |
| Langt trykk på L**egg på**-tasten. | Slår MiniVision av eller på. |
| Kort trykk på **Opp**-tasten. | Hopper til neste punkt. |
| Kort trykk på **Ned**-tasten. | Hopper til forrige punkt. |
| Langt trykk på **Opp**-tasten. | Hopper til første punkt i en liste. |
| Langt trykk på **Ned**-tasten. | Hopper til siste punkt i en liste. |
| Kort trykk på **Venstre**-tasten. | Minsker generell lydstyrke.I et inntastingsfelt flyttes markøren mot venstre. |
| Kort trykk på **Høyre**-tasten. | Øker generell lydstyrke.I et inntastingsfelt flyttes markøren mot høyre. |
| Kort trykk på **OK**-tasten. | Aktiverer eller bekrefter gjeldende punkt. |
| Langt trykk på **OK**-tasten. | I et inntastingsfelt åpnes innlesning med talegjenkjenning.Fra «Hjem»-skjermen eller listen med apper åpnes talestyringen. |
| Kort trykk på **Tilbake**-tasten. | Hopper tilbake til forrige vindu eller skjerm.I et inntastingsfelt slettes sist inntastede tegn. |
| Langt trykk på **Tilbake**-tasten. | I et inntastingsfelt slettes alt som er tastet inn. |
| Kort trykk på **Meny**-tasten. | Viser valgmuligheter for gjeldende vindu eller skjerm. |

## Oversikt – Nummertastene

| **Tast.** | **Resultat.** |
| --- | --- |
| Kort trykk på **1**-tasten. | Setter rullerende inn en av følgende tegn:1 . ? ! @ - \_ , ' \ « ( ) / : ; + & % \* = < > € £ $ ¥ ¤ \ [ ] { } \ ~ ^ ¿ ¡ §. |
| Kort trykk på **2**-tasten. | Setter rullerende inn en av følgende tegn:a b c 2 æ å A B C Æ Å. |
| Kort trykk på **3**-tasten. | Setter rullerende inn en av følgende tegn:d e f 3 D E F. |
| Kort trykk på **4**-tasten. | Setter rullerende inn en av følgende tegn:g h I 4 G H I. |
| Kort trykk på **5**-tasten. | Setter rullerende inn en av følgende tegn:j k l 5 J K L. |
| Kort trykk på **6**-tasten. | Setter rullerende inn en av følgende tegn:m n o 6 ø M N O Ø. |
| Kort trykk på **7**-tasten. | Setter rullerende inn en av følgende tegn:p q r s 7 P Q R S. |
| Kort trykk på **8**-tasten. | Setter rullerende inn en av følgende tegn:t u v 8 T U V. |
| Kort trykk på **9**-tasten. | Setter rullerende inn en av følgende tegn:w x y z 9 W X Y Z. |
| Kort trykk på **0**-tasten. | Setter rullerende inn en av følgende tegn:Mellomrom, 0, Ny linje. |
| Kort trykk på **Stjerne**-tasten. | Låser rullerende tastaturet på følgende innstilling:«Vanlig tastatur», «Store bokstaver», «Tall». |
| Kort trykk på **Firkant**-tasten. | Første trykk: Viser listen med spesielle tegn:. , ; : ! ? @ & | > < = - + \* / \ # ( ) { } [ ] % « ‘ ~ ² $ € £ § \_.Andre trykk: Viser listen med emojier. |

Oversikten nedenfor viser detaljert resultat ved bruk av siffertastene i inntastingsfelter.

## Oversikt – Snarveier for tilgjengelighetsfunksjonen.

Tabellen nedenfor viser en oversikt for de forskjellige snarveiene i forbindelse med tilgjengelighetsfunksjonen på MiniVision, disse kan brukes fra alle menyene på telefonen:

| **Snarvei**  | **Resultat** |
| --- | --- |
| **Firkant + 1.** | Lese opp status for telefonen: klokkeslett, batterinivå, Wi-Fi-status, Bluetooth-status, nettverks-status. |
| **Firkant + 2.** | Lese opp alle punktene på skjermen én for én med start på toppen av siden. |
| **Firkant + 3.** | Ikke tilordnet. |
| **Firkant + 4.** | Senke talehastigheten. |
| **Firkant + 5.** | Øke talehastigheten. |
| **Firkant + 6.** | Ikke tilordnet. |
| **Firkant + 7.** | Gjenta den siste meldingen MiniVision leste opp. |
| **Firkant + 8.** | Stave den siste meldingen som MiniVision leste opp. |
| **Firkant + 9.** | Ikke tilordnet. |
| **Firkant + 0.** | Gå til «Innstillinger». |
| **Firkant + Opp.** | Ikke tilordnet. |
| **Firkant + Ned.** | Ikke tilordnet. |
| **Firkant + Venstre.** | Sette lydprofilen til «Stille», mao. lydstyrken for ringelyden settes til 0 av 7. |
| **Firkant + Høyre.** | Sette lydprofilen til «Utendørs», mao. lydstyrken for ringelyden settes til 7 av 7. |

## Oversikt – Snarveier ved redigering

Tabellen nedenfor viser en oversikt for de forskjellige snarveiene i forbindelse med redigering i et inntastingsfelt:

| **Snarveier** | **Resultat** |
| --- | --- |
| **Stjerne + 1.** | Ikke tilordnet. |
| **Stjerne + 2.** | Ikke tilordnet. |
| **Stjerne + 3.** | Klipp ut den markerte teksten. |
| **Stjerne + 4.** | Ikke tilordnet. |
| **Stjerne + 5.** | Ikke tilordnet. |
| **Stjerne + 6.** | Kopiér den markerte teksten. |
| **Stjerne + 7.** | Ikke tilordnet. |
| **Stjerne + 8.** | Ikke tilordnet. |
| **Stjerne + 9.** | Lim inn den markerte teksten. |
| **Stjerne + 0.** | Ikke tilordnet. |
| **Stjerne + Opp.** | Ikke tilordnet. |
| **Stjerne + Ned.** | Ikke tilordnet. |
| **Stjerne + Venstre.** | Markerer tegnet til venstre for markøren. Dette kan brukes gjentatte ganger for å markere f.eks. et ord. |
| **Stjerne + Høyre.** | Markerer tegnet til høyre for markøren. Dette kan brukes gjentatte ganger for å markere f.eks. et ord. |